tripathysagar/odia_wiki huggingface dataset:
ହାଇପରପ୍ରୋଲାକ୍ଟିନେମିଆ ହେଉଛି ରକ୍ତରେ ଉଚ୍ଚ ସ୍ତରର ପ୍ରୋଲାକ୍ଟିନ ହରମୋନର ଉପସ୍ଥିତି  ଏହି ରୋଗରେ ମହିଳାମାନଙ୍କର ଅସ୍ୱାଭିବିକ ଋରୁସ୍ରାବ ହୁଏ ଓ ପୁରୁଷମାନଙ୍କ ଲକ୍ଷଣରେ ଲିଙ୍ଗ ଉତ୍ଥାନରେ ଅସୁବିଧା ଏବଂ ସ୍ତନ ବୃଦ୍ଧି ହୋଇପାରେ  ଉଭୟଙ୍କର ବନ୍ଧ୍ୟା ଦୋଷ ହୋଇପାରେ ଏବଂ କ୍ଷୀର ବାହାରିପାରେ । ଯୌନ ହରମୋନ ଅଭାବ ଥିଲେ ଓଷ୍ଟିଓପୋରୋସିସ ହୋଇପାରେ  ଗର୍ଭାବସ୍ଥା, ସ୍ତନାଗ୍ର ମନ୍ଥନ ଜନିତ ଉତ୍ତେଜନା, ବାତ, ଯୌନ କ୍ରିୟା କିମ୍ବା ମାନସିକ ଚାପ ପରି ଜୀବନ ଘଟଣାର ଫଳ ସ୍ୱରୂପ ଉଚ୍ଚ ପ୍ରୋଲାକ୍ଟିନ ସ୍ତର ହୋଇପାରେ  ଉଚ୍ଚ ପ୍ରୋଲାକ୍ଟିନ‌ ସ୍ତରକୁ ବିଲମ୍ବିତ କରୁଥିବା ଅନ୍ତର୍ନିହିତ ରୋଗମାନଙ୍କ ନାମ ପ୍ରୋଲାକ୍ଟିନୋମା, ମାକ୍ରୋପ୍ରୋଲାକ୍ଟିନେମିଆ, ହାଇପୋଥାଇରଏଡିଜିମ୍, ଆକ୍ରୋମେଗାଲୀ, କୁସିଂ ରୋଗ, ଯକୃତ ସିରୋସିସ୍, ବୃକ୍‌କ ବିଫଳତା, ପଲିସିଷ୍ଟିକ୍ ଓଭାରିନ୍ ସିଣ୍ଡ୍ରୋମ ଏବଂ ମୁଣ୍ଡର ବିକିରଣ ଚିକିତ୍ସା ଅନ୍ତର୍ଭୁକ୍ତ  ଇଷ୍ଟ୍ରୋଜେନ୍, ଆଣ୍ଟିସାଇକୋଟିକ୍ସ, ଆଣ୍ଟିଡିପ୍ରେସାଣ୍ଟ, ଔଷଧ ଏବଂ ଓପିଓଏଡ ସହିତ ଅନେକ ଔଷଧ ଯୋଗୁ ଉଚ୍ଚ ସ୍ତରରେ ପରିଣତ ହୋଇପାରେ  ଲକ୍ଷଣ କିମ୍ବା ପିଟୁଇଟାରୀ ଅର୍ବୁଦ ଥିବା ଲୋକଙ୍କଠାରେ କେବଳ ପରୀକ୍ଷା କରାଯାଏ  ସାଧାରଣ ସ୍ତର ପୁରୁଷମାନଙ୍କରେ ୩୬୦ ଏମଆଇୟୁ/ଲି  (20 ନାଗ୍ରା/ମିଲି)ରୁ କମ୍ ଏବଂ ମହିଳାମାନଙ୍କରେ ୪୦ରୁ ୫୩୦ / ଲି  ୨ରୁ ୧୫ ନାଗ୍ରା/ମିଲି   ଗର୍ଭାବସ୍ଥାରେ ସାଧାରଣ ସ୍ତର ୧୦୦୦ରୁ ୮୦୦୦ ଏମଆଇୟୁ/ଲି  (୫୦ରୁ ୪୦୦ ନାଗ୍ରା/ମିଲି) ଅଟେ  ଚିକିତ୍ସା ମୂଳ କାରଣ ଉପରେ ନିର୍ଭର କରେ  ପ୍ରୋଲାକ୍ଟିନୋମା ରୋଗରେ କାର୍ବେଗୋଲିନ ଚିକିତ୍ସା କଲେ ପ୍ରାୟ ଭଲ ଫଳ ମିଳେ  ସାଧାରଣ ଜନସଂଖ୍ୟାର ୧%ରୁ କମ୍ ପ୍ରଭାବିତ ହୋଇଥିଲେ ମଧ୍ୟ ଏହା ଆମୋନୋରିଆ ରୋଗୀଙ୍କ ମଧ୍ୟରୁ 14% ଲୋକଙ୍କର ପ୍ରୋଲାକ୍ଟିନୋମା ଉପସ୍ଥିତ ଥାଇପାରେ  ମହିଳାମାନେ ପୁରୁଷଙ୍କ ଅପେକ୍ଷା ପ୍ରୋଲାକ୍ଟିନୋମାଦ୍ୱାରା ଅଧିକ ପ୍ରଭାବିତ ହୁଅନ୍ତି  ଉଚ୍ଚ ପ୍ରୋଲାକ୍ଟିନରୁ ଉତ୍ପନ୍ନ ଲକ୍ଷଣଗୁଡିକ ହିପୋକ୍ରେଟସ ସମୟରୁ ବର୍ଣ୍ଣନା କରାଯାଇଥିଲା ଓ ୧୯୩୦ଦଶକରେ ପ୍ରୋଲାକ୍ଟିନ୍ ସହିତ ଲିଙ୍କ ଥିବା ଆବିଷ୍କାର ହୋଇଥିଲା
ପୋନ୍ନେରି ଏକ ଭାରତୀୟ ସହର ଅଟେ । ଏହା ତାମିଲନାଡୁର ଥିରୁବଲ୍ଲୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୋନ୍ନେରି ୧୩.୩୩୫୫ ଉତ୍ତର ଅକ୍ଷାଂଶ ଓ ୮୦.୧୯୩୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୪୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୋନ୍ନେରି ସହରର ମୋଟ ଜନସଂଖ୍ୟା ୨୪୨୦୫ ଅଟେ । ସେଥି ମଧ୍ୟରୁ ୫୦.୧୭% ଜଣ ପରୁଷ ହୋଇଥିବା ବେଳେ ୪୯.୮୩% ଜଣ ନାରୀ ଅଟନ୍ତି । ପୋନ୍ନେରିର ସାକ୍ଷରତା ହାର ୭୩.୩୨% ଅଟେ । ଏହା ଜାତୀୟ ହାରଠାରୁ -୮.୪୮% ପ୍ରତିଶତ କମ ଅଟେ । ସେଥିରୁ ୪୦.୫୨% ପ୍ରତିଶତ ପୁରୁଷ ଓ ୩୨.୮୧% ନାରୀ ଅଟନ୍ତି । ୧୦.୪୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପୋନ୍ନେରିର ସରକାରୀ ଭାଷା ଅଟେ ।
ରୁଦ୍ରନାରାୟଣ ମହାନ୍ତିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ତୋର ମୋର କଥା ହେବା ଚୁପ୍ ଚାପ୍ ୨୦୧୧ ମସିହାରେ ମୁକ୍ତିଲାଭ କରିଥିଲା ।
ରାଜ ରାଜେଶ୍ୱରୀ ଦେବୀ  ନେପାଳୀ:            (ମୃତ୍ୟୁ: ୫ ମଇ ୧୮୦୬) ଜଣେ ଶାସନକର୍ତ୍ତା ଥିଲେ ଏବଂ ସେ ନେପାଳରେ ଦୁଇଥର ରାଜପ୍ରତିନିଧି ଭାବେ ଯୋଗ ଦେଇଥିଲେ  । ସେ ରାଣା ବାହାଦୂର ଶାହାଙ୍କୁ ବିବାହ କରିଥିଲେ । ରାଜେଶ୍ୱରୀ ଦେବୀ ୧୭୯୯ ମସିହାରେ ପୁତ୍ର  "ବିକ୍ରମ ଶାହା"  ନାବାଳକ ହେବା ସମୟରେ ଏବଂ ୧୮୦୧-୧୮୦୪ ମସିହାରେ ଶାସନ କରିଥିଲେ । ଜୀବନ ସେ ଗୁଲ୍ମିର ରାଜା  "ଶିବ ଶାହା" ଙ୍କ ନାତୁଣୀ ଥିଲେ । ୧୭୯୯ ମସିହାରେ, ତାଙ୍କର ଜଣେ ସହଯୋଗୀ ସନ୍ୟାସୀ ହୋଇ ରାଜ୍ୟ ଛାଡିବା ପରେ ସେ ନିଜ ନାବାଳକ ପୁଅ ନାମରେ ରାଜପ୍ରତିନିଧି ଭାବେ ଯୋଗ ଦେଇଥିଲେ । ସେ ତାଙ୍କ ସ୍ୱାମୀଙ୍କ ଅନ୍ୟ ଦୁଇଜଣ ପତ୍ନୀ ମହାରାଣୀ ସୁବର୍ଣ୍ଣପ୍ରଭା ଦେବୀ ଏବଂ ମହାରାଣୀ ଲଳିତ ତ୍ରିପୁରା ସୁନ୍ଦରୀ ଦେବୀଙ୍କ ସହ ଶାସନ କରିଥିଲେ । ବାହାଦୂର ଶାହା ନିଜ ପୁଅ ଗିର୍ଭାନଙ୍କ ସପକ୍ଷରେ ପଦତ୍ୟାଗ କରିବାପରେ ରାଣୀ ରାଜେଶ୍ୱରୀ ରାଜପ୍ରତିନିଧି ହୋଇଥିଲେ । ସେ କିନ୍ତୁ ତାଙ୍କ ସ୍ୱାମୀଙ୍କ ସହିତ ବାରଣାସୀରେ ରହିବା ପାଇଁ ନିଷ୍ପତ୍ତି ନେଇଥିଲେ । ଏହା ପରେ ରାଣୀ ସୁବର୍ଣ୍ଣ ପ୍ରଭା ରାଜପ୍ରତିନିଧିତ୍ୱ ଗ୍ରହଣ କରିଥିଲେ । ୨୬ ଜୁଲାଇ ୧୮୦୧ ମସିହାରେ, ରାଣୀ ରାଜେଶ୍ୱରୀ ନେପାଳକୁ ଫେରିଆସିଥିଲେ । ଫଳସ୍ୱରୂପ, ୨୮ ସେପ୍ଟେମ୍ବର ୧୮୦୧ ମସିହାରେ ରାଜ ରାଜେଶ୍ୱରୀଙ୍କ ସମର୍ଥକଙ୍କଦ୍ୱାରା ସୁବର୍ଣ୍ଣ ପ୍ରଭାଙ୍କର ପ୍ରିୟ ରାଜ-ଦରବାରୀର ମୁଖ୍ୟମନ୍ତ୍ରୀ କୀର୍ତ୍ତୀମାନ ସିଂ ବାସନ୍ୟତଙ୍କୁ ଗୁପ୍ତରେ ହତ୍ୟା କରାଯାଇଥିଲା । ରାଣୀ ସୁବର୍ଣ୍ଣ ପ୍ରଭାଙ୍କୁ କାରାଗାରରେ ରଖାଯାଇଥିବା ବେଳେ ରାଣୀ ରାଜେଶ୍ୱରୀ ରାଜପ୍ରତିନିଧି ଭାବରେ ପୁନର୍ବାର କାର୍ଯ୍ୟ ଆରମ୍ଭ କରିଥିଲେ । ୧୮୦୪ ମସିହାରେ, ବାହାଦୂର ଶାହା ଫେରିଆସି ପୁନର୍ବାର ନିଜର ସାମର୍ଥ୍ୟକୁ ଗ୍ରହଣ କରିଥିଲେ । ଦୁଇ ବର୍ଷ ପରେ ବାହାଦୂର ଶାହାଙ୍କୁ ତାଙ୍କ ଭାଇ ହତ୍ୟା କରିଥିଲେ ଏବଂ ଦଶ ଦିନ ପରେ, ୫ ମଇ ୧୮୦୬ ମସିହାରେରେ, ମହାରାଣୀ ରାଜ ରାଜେଶ୍ୱରୀ ଦେବୀ ଜଣେ ହିନ୍ଦୁ ବିଧବା ଭାବରେ ଭୀମସେନ ଥାପାଙ୍କ ନିର୍ଦ୍ଦେଶରେ ସତୀତ୍ୱ ଗ୍ରହଣ କରିବାକୁ ବାଧ୍ୟ ହୋଇଥିଲେ । ତାଙ୍କ ସହ-ଶାସକ ସୁବର୍ଣ୍ଣପ୍ରଭା ଦେବୀ ଏବଂ ଲଳିତ ତ୍ରିପୁରା ସୁନ୍ଦରୀ ଦେବୀ, ସମାନ ବ୍ୟକ୍ତିଙ୍କ ପାଇଁ ବିଧବା ହୋଇଥିଲେ ହେଁ ସତୀତ୍ୱ ଗ୍ରହଣ କରିବାକୁ ବାଧ୍ୟ ହୋଇନଥିଲେ ଏବଂ ରାଜପ୍ରତିନିଧି ଭାବରେ ସେମାନଙ୍କ ଶାସନ ଜାରି ରଖିଥିଲେ ।
ଖଇରମୁଣ୍ଡୀ ବସନ୍ତ  (ଇଂରାଜୀରେ , ଜୀବବିଜ୍ଞାନ ନାମ ) ଭାରତୀୟ ଉପମହାଦ୍ୱୀପରେ ଦେଖାଯାଉଥିବା ଏକ ଏସୀୟ ବାର୍ବେଟ୍ ପ୍ରଜାତିର ପକ୍ଷୀ  । କ୍ରାନ୍ତୀୟ ଓ ଉପ-କ୍ରାନ୍ତୀୟ ଆର୍ଦ୍ର ଅରଣ୍ୟରେ ଏହି ପକ୍ଷୀ ବସବାସ କରନ୍ତି । ନେପାଳ ଓ ଭାରତର ତେରାଇ ଅଞ୍ଚଳରୁ ନେଇ ଶ୍ରୀଲଙ୍କା ପର୍ଯ୍ୟନ୍ତ ଏହି ପକ୍ଷୀ ବ୍ୟାପ୍ତ । ତାଲିକାରେ ଏହି ପକ୍ଷୀକୁ     ଶ୍ରେଣୀରେ ସ୍ଥାନ ଦିଆଯାଇଛି । ଖଇରମୁଣ୍ଡୀ ବସନ୍ତ ମୁଖ୍ୟତଃ ଗଛ ଉପରେ ବାସ କରନ୍ତି ଏବଂ ବିଭିନ୍ନ ଫଳ, କୀଟପତଙ୍ଗ ଏମାନଙ୍କ ପ୍ରମୁଖ ଆହାର । ଏମାନେ ଜନବସତି ନିକଟରେ ରହିବାକୁ କୁଣ୍ଠାବୋଧ କରନ୍ତି ନାହିଁ, ତେଣୁ ବିଭିନ୍ନ ନଗରର ଉଦ୍ୟାନରେ ମଧ୍ୟ ଏମାନେ ଦେଖିବାକୁ ମିଳନ୍ତି । ଗଛର କୋରଡ଼ ବା ଗର୍ତ୍ତରେ ନିଜର ବସା ବାନ୍ଧି ଖଇରମୁଣ୍ଡୀ ବସନ୍ତ ସେଥିରେ ୨-୪ ଅଣ୍ଡା ଦେଇଥାଏ । ଆମ୍ବ, ପାଚିଲା ପଣସ, ଅମୃତଭଣ୍ଡା, ଡିମିରି, କଦଳୀ ଓ ଅନ୍ୟ ବହୁ ଫଳ ଏମାନେ ଖାଆନ୍ତି । ଉଭୟ ଘଞ୍ଚ ଅରଣ୍ୟ ଓ ଜନବସତି ପାଖର ତୋଟା ଏବଂ ଉଦ୍ୟାନ ଏମାନଙ୍କ ପରିବାସର ଅନ୍ତର୍ଭୁକ୍ତ । ଗଛ କୋରଡ଼ରେ ରହିଥିବା ଏମାନଙ୍କ ବସା ଅସ୍ଥାୟୀ । ଉଭୟ ଅଣ୍ଡିରା ଓ ମାଈ ଅଣ୍ଡା ଉଷୁମାଇଥାନ୍ତି ଏବଂ ନିଜର କୁରା, କୁରା ଶବ୍ଦଦ୍ୱାରା ପରସ୍ପର ମଧ୍ୟରେ ବାର୍ତ୍ତା ବିନିମୟ କରନ୍ତି । ବୟସ୍କ ଖଇରମୁଣ୍ଡୀ ବସନ୍ତର ମୁଣ୍ଡ, ବେକ ଓ ଛାତି ମାଟିଆ  (ଖଇରିଆ) ରଙ୍ଗର  । ଏମାନଙ୍କ ଆଖି ଚାରିପଟେ ଏକ ହଳଦିଆ ଦାଗ ରହିଥାଏ । ଏହା ଦେହର ଅନ୍ୟ ଅଂଶର ପର ସବୁଜ ରଙ୍ଗର । ଏହି ପକ୍ଷୀଟି ପ୍ରାୟ ୨୭ ସେଣ୍ଟିମିଟର୍ ଲମ୍ବା । ଏମାନଙ୍କ ମୁଣ୍ଡ ବଡ଼, ବେକ ଛୋଟ ଓ ଲାଞ୍ଜଟି ଛୋଟ । ଏହି ପକ୍ଷୀ ଡାକ ଦେବା ସମୟରେ ବାରମ୍ବାର କୁଟ୍ରୂ କୁଟ୍ରୂ କୁଟ୍ରୂ ଡାକିଥାଏ । ଜଣକର ଡାକ ସରିଲେ ଆଉ ଏକ ପକ୍ଷୀ ତା  ଡାକର ପୁନରାବୃତ୍ତି କରେ । ଏମାନେ ଶୀତ ଦିନରେ ଡାକ ପକାଇବା ପ୍ରାୟ ଶୁଣାଯାଏ ନାହିଁ । ସିଂହଳୀ ଭାଷାରେ ଖଇରମୁଣ୍ଡୀ ବସନ୍ତକୁ ପୋଲୋସ୍ କୋତ୍ତୋରୁୱା -                 ବୋଲି ଡକାଯାଏ ।
ଘାଣ୍ଟ  (ମହୁର ନାମରେ ମଧ୍ୟ ଜଣା) ବିଭିନ୍ନ ପନିପରିବା ବା ମାଛ ସହ ପରିବା ମିଶାଇ ତିଆରି କରାଯାଉଥିବା ଏକ ପ୍ରକାରର ଓଡ଼ିଆ ରନ୍ଧା ଖାଦ୍ୟ  । ସାଦା ଘାଣ୍ଟରେ ବିଭିନ୍ନ ସିଝା ପରିବା, ସିଝା ବୁଟ ଓ ବଡ଼ିଭଜା ଆଦି ପଡ଼ି ହେଉଥିବା ବେଳେ ମାଛ ଘାଣ୍ଟରେ ମାଛ ବା ମାଛ ମୁଣ୍ଡ ପଡ଼ି ହୋଇଥାଏ । ଘାଣ୍ଟ ଦେଉଳିଆ ଖାଦ୍ୟରେ  "ମହୁର"  ନାମରେ ରନ୍ଧାଯାଇଥାଏ ଓ ସେଠାର ବାକି ରନ୍ଧାଖାଦ୍ୟ ଭଳି ଏଥିରେ ପିଆଜ, ରସୁଣ ନପଡ଼ି ରନ୍ଧାଯାଇଥାଏ । ମହୁରରେ ସାଧାରଣତଃ ସାରୁ, ବୁଟ, ଖମ୍ବ ଆଳୁ, କଞ୍ଚା କଦଳୀ, କଖାରୁ, ଓ ବାଇଗଣ ଆଦି ପଡ଼ିଥାଏ । ଓଡ଼ିଶାର ବାକି ଖାଦ୍ୟ ଭଳି ଘାଣ୍ଟ ସାଧାରଣତଃ ସୋରିଷ ତେଲରେ ଛୁଙ୍କ ହୋଇଥାଏ । ବିହଙ୍ଗବାଲୋକନ ସାଦା ଘାଣ୍ଟ ତିଆରି ପାଇଁ ଆଳୁ, ମୂଳା, ବାଇଗଣ, କଞ୍ଚା କଦଳୀ, କଖାରୁ ଆଦି ପରିବାକୁ ସେଗୁଡ଼ିକର ସିଝିବା ସମୟ ଅନୁସାରେ ଦୁଇଭାଗ କରି ଅଲଗା କରିଦିଆଯାଏ । ଏକ ପାତ୍ରରେ ପାଣି ନେଇ ସେଥିରେ ଲୁଣ ଓ ହଳଦୀ ଗୁଣ୍ଡ ସହ ସିଖିବା ପାଇଁ ଅଧିକ ସମୟ ଲାଗୁଥିବା ପରିବାକୁ ସିଝାଯାଏ । ଅଧା ସିଝି ଆସିଲେ ସେଥିରେ ବାକି ଅଧା ଭାଗ ପରିବାକୁ ସେଥିରେ ମିଶାଇ ପୂରା ସିଝାଯାଏ । ପରିବାସବୁ ସିଝିଗଲା ପରେ ଏକ ପାତ୍ରରେ ଫୁଟଣ ଓ ରସୁଣ ଛୁଙ୍କ ଦେଇ ସିଝା ପରିବା ଏଥିରେ ମିଶାଯାଏ ଓ ପାଣି ମରିଆସିବା ଯାଏ ଗରମ କରାଯାଏ । ଶାଗ ଘାଣ୍ଟ ପାଇଁ ଖଡ଼ା ବା କୋଶଳା, ଏବଂ ପୋଇ ଆଦି ଶାଗ ବ୍ୟବହାର କରାଯାଏ । ପୋଇ, କଖାରୁ, ବାଇଗଣ, ଜହ୍ନି, ସାରୁ, ଆଳୁ ଆଦି ସହ ମାଛ ମୁଣ୍ଡ ପକାଇ ମାଛ ଛେଞ୍ଚେଡ଼ା ଓ ମାଛ ଘାଣ୍ଟ ରନ୍ଧାଯାଇଥାଏ । ସମାନ ଧରଣର ଖାଦ୍ୟ ସନ୍ତୁଳା ସମାନ ଧରଣର ପଦ୍ଧତିରେ ରନ୍ଧାଯାଇଥାଏ । ସେଥିରେ ବ୍ୟବହୃତ ଉପାଦାନ ପାଖାପାଖି ସମାନ ହେଲେ ହେଁ ସେଥିରେ ସାମାନ୍ୟ ଝୋଳ ରହିଥାଏ । ଘାଣ୍ଟ ସାଧାରଣ ଖାଦ୍ୟ ଭାବେ ଖିଆ ହେଲା ବେଳେ ସନ୍ତୁଳା ପଥି ଭାବେ ମଧ୍ୟ ଖିଆଯାଇଥାଏ । ଜଗନ୍ନାଥ ମନ୍ଦିରରେ ରନ୍ଧା ଛପନ ଭୋଗ ଅନ୍ତର୍ଭୁକ୍ତ ମହୁରରେ ଆଳୁ ଓ ବିଲାତି ବାଇଗଣ ବ୍ୟବହାର ନ ହୋଇ କେବଳ ଖମ୍ବଆଳୁ ପଡ଼ିଥାଏ । ଏହା ଆନନ୍ଦ ବଜାରରେ ବିକ୍ରି ହେଉଥିବା ଭୋଗ ଭିତରୁ ଏକ ।
ଶ୍ରୀକାନ୍ତ ସାହୁ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପୋଲସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଶ୍ରୀକାନ୍ତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ପୋଲସରା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୪,୭୯୧ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଗୋକୁଳାନନ୍ଦ ମଲ୍ଲିକଙ୍କ ଠାରୁ ୨୦,୯୪୬ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ଫାଇଜାବାଦ ସୁପରଫାଷ୍ଟ ଏକ୍ସପ୍ରେସ, ଏକ ସାପ୍ତାହିକ ଟ୍ରେନ । ଏହା ଫାଇଜାବାଦରୁ ମୁମ୍ବାଇ ସ୍ଥ ଲୋକମାନ୍ୟ ତିଳକ ଟର୍ମିନସ କୁ ଯାଇଥାଏ । ଏହା କଲ୍ଯାଣ , ନାସିକ , ଜବଲପୁର , ସତନା , ଜଙ୍ଘାଇ , ଜୁଆନପୁର ଦେଇ ଯାଇଥାଏ ।
ଠାକୁର ଅଛନ୍ତି ଚଉ ବାହାକୁ, ୧୯୯୦ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦିଲ୍ଲୀପ ମିଶ୍ର ଓ ବିଶ୍ୱନାଥ ମିଶ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ବିଶ୍ୱନାଥ ମିଶ୍ର । ରମେଶ ପାଣିଗ୍ରାହୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବିଜୟ ଭାସ୍କର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ସୁରେଶ ବଳ, ଦେବୁ ବୋଷ, ଅନୀତା ଦାସ, ବିଜୟ ମହାନ୍ତି, ଗ୍ଲୋରିଆ ମହାନ୍ତି, ଜୟୀରାମ ସାମଲ, ଅକ୍ଷୟ ମହାନ୍ତି  (କାଶ୍ୟପ), ଅନଙ୍ଗ ଦ୍ୱିବେଦୀ, ରଣଜିତ କୌର, ତୁଷାର ପାଣିଗ୍ରାହୀ, ରୁନୁ ପରିଜା, ପ୍ରେମାଞ୍ଜନ ପରିଡ଼ା, ପ୍ରମୋଦ ରଥ, ଜୟୀରାମ ସାମଲ, ଶ୍ରୀକୃଷ୍ଣ ସାମଲ, ସରସ୍ୱତୀ, ବ୍ରଜ ସିଂହ, ଶାନ୍ତି ସ୍ୱରୂପା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ  । ଅଭିନୟ ଉତ୍ତମ ମହାନ୍ତି ସୁରେଶ ବଳ ଦେବୁ ବୋଷ ଅନୀତା ଦାସ ବିଜୟ ମହାନ୍ତି ଗ୍ଲୋରିଆ ମହାନ୍ତି ଜୟୀରାମ ସାମଲ ଅକ୍ଷୟ ମହାନ୍ତି  (କାଶ୍ୟପ) ଅନଙ୍ଗ ଦ୍ୱିବେଦୀ ରଣଜିତ କୌର ତୁଷାର ପାଣିଗ୍ରାହୀ ରୁନୁ ପରିଜା ପ୍ରେମାଞ୍ଜନ ପରିଡ଼ା ପ୍ରମୋଦ ରଥ ଜୟୀରାମ ସାମଲ ଶ୍ରୀକୃଷ୍ଣ ସାମଲ ସରସ୍ୱତୀ ବ୍ରଜ ସିଂହ ଶାନ୍ତି ସ୍ୱରୂପା ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି  । ଶୀର୍ଷାନନ୍ଦ ଦାସ କାନୁନ୍‌ଗୋ, ଦିଲ୍ଲୀପ ମିଶ୍ର, ଟୁଟୁ ମିଶ୍ର, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟି ଗୀତ ରଚନା କରିଥିଲେ । ମହମ୍ମଦ ଅବିଦ୍, ଗୀତା ଦାଶ, ସୁବାସ ଦାସ, ବିଭୁ କିଶୋର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଫିରୋଜାବାଦ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ଇରୋଜବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଫିରୋଜାବାଦ ୨୭.୧୪୯୪ ଉତ୍ତର ଅକ୍ଷାଂଶ ଓ ୭୮.୪୦୧୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫିରୋଜାବାଦ ସହରର ମୋଟ ଜନସଂଖ୍ୟା ୫୮୦୯ ଅଟେ । ସେଥି ମଧ୍ୟରୁ ୫୩.୭୪% ଜଣ ପରୁଷ ହୋଇଥିବା ବେଳେ ୪୬.୨୬% ଜଣ ନାରୀ ଅଟନ୍ତି । ଫିରୋଜାବାଦର ସାକ୍ଷରତା ହାର ୫୮.୪୩% ଅଟେ । ଏହା ଜାତୀୟ ହାରଠାରୁ ୬.୪୧% ପ୍ରତିଶତ ଅଧିକ ଅଟେ । ସେଥିରୁ ୩୫.୧୫% ପ୍ରତିଶତ ପୁରୁଷ ଓ ୨୩.୨୭% ନାରୀ ଅଟନ୍ତି । ୧୮.୯୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଫିରୋଜାବାଦର ସରକାରୀ ଭାଷା ଅଟେ ।
ରାମପୁରହାଟ ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ବିର୍‌‌ଭୁମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାମପୁରହାଟ ସହରର ମୋଟ ଜନସଂଖ୍ୟା ୫୦୬୦୯ ଅଟେ । ସେଥି ମଧ୍ୟରୁ ୫୧.୫୬% ଜଣ ପରୁଷ ହୋଇଥିବା ବେଳେ ୪୮.୪୪% ଜଣ ନାରୀ ଅଟନ୍ତି । ରାମପୁରହାଟର ସାକ୍ଷରତା ହାର ୭୨.୬୪% ଅଟେ । ଏହା ଜାତୀୟ ହାରଠାରୁ -୭.୮୦% ପ୍ରତିଶତ କମ ଅଟେ । ସେଥିରୁ ୪୦.୫୪% ପ୍ରତିଶତ ପୁରୁଷ ଓ ୩୨.୧୦% ନାରୀ ଅଟନ୍ତି । ୧୧.୧୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ରାମପୁରହାଟର ସରକାରୀ ଭାଷା ଅଟେ ।
କଟି ପତଙ୍ଗ, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବେନ୍ଦ୍ର ନାଥ ସାହୁ । ମଧୁସ୍ମିତା ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଅଜୟ ସାମଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କୁମାର ସରୋଜ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିଶେକ ରଥ ଏବଂ ଅନନ୍ୟା । ଆର୍କେ, ରାଣୀ ପ୍ରିୟଦର୍ଶିନୀ, ଅସିତ ପତି, ଅଜିତ ଦାସ, ମନୀଷା ମିଶ୍ର, ସରୋଜ ଦାସ, କାଳୀ, କୁଲୁ, ଦେବ, ଅଶୋକ, ପ୍ରତାପ, ପ୍ରିୟଙ୍କା, ପ୍ରିନ୍ସ, ଆର୍ଯ୍ୟନ, ବିଷ୍ଣୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅଭିଶେକ ରଥ ଅନନ୍ୟା ଆର୍. କେ. ଉତ୍ତମ ମହାନ୍ତି ରାଣୀ ପ୍ରିୟଦର୍ଶିନୀ ଅସିତ ପତି ଅଜିତ ଦାସ ମନୀଷା ମିଶ୍ର ସରୋଜ ଦାସ କାଳୀ କୁଲୁ ଦେବ ଅଶୋକ ପ୍ରତାପ ପ୍ରିୟଙ୍କା ପ୍ରିନ୍ସ ଆର୍ଯ୍ୟନ ବିଷ୍ଣୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଚନ୍ଦ୍ରକାନ୍ତ ।
ରକତ ଚିହ୍ନିଛି ନିଜର କିଏ, ୧୯୯୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବିଜୟ କନ୍ଦୋଇ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ଏହାର କାହାଣୀ ରଚନା କରିଥିଲେ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ବସନ୍ତ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ସ୍ୱରୂପ ନାୟକ ଏହି କଥାଚିତ୍ରଟିର ସ୍ୱର ସଂଯୋଜନ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଜୟୀରାମ ସାମଲ ମିହିର ଦାସ ଅପରାଜିତା ମହାନ୍ତି ଉତ୍ତମ ମହାନ୍ତି ବିଜୟ ମହାନ୍ତି ରୁନୁ ପରିଜା କୁନା ତ୍ରିପାଠୀ ବ୍ରଜ ସିଂହ ରଶ୍ମୀ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ଗୀତିକାର ସ୍ୱରୂପ ନାୟକ ଓ କୁନା ତ୍ରିପାଠୀ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ତପୁ ମିଶ୍ର, ସ୍ୱରୂପ ନାୟକ ଭଳି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଧରଣୀଧର ପାଣିଗ୍ରାହୀ  (୨ ଜାନୁଆରୀ ୧୯୩୬ - ୧୭ ନଭେମ୍ବର ୨୦୨୦) ଜଣେ ଓଡ଼ିଆ ସାହିତ୍ୟିକ ଓ ଶିକ୍ଷାବିତ ଥିଲେ  । ସେ ଅର୍ଥନୀତି, ସମାଜତତ୍ତ୍ୱ, ସଂସ୍କୃତି ସମ୍ପର୍କିତ ନାନା ପ୍ରବନ୍ଧ ଅନୁବାଦ କରିବା ସହିତ ଅର୍ଥନୀତି ବିଷୟରେ ଉଭୟ ଇଂରାଜୀ ଏବଂ ଓଡ଼ିଆ ଭାଷାରେ ଅନେକ ପୁସ୍ତକ ରଚନା କରିଥିଲେ । ସେ ଉଭୟ କେନ୍ଦ୍ର ସାହିତ୍ୟ ଏକାଡେମୀ ଓ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ଓଡ଼ିଆ ସମ୍ବାଦପତ୍ର ଓ ସ୍ତମ୍ବଲେଖ ପାଇଁ ତାଙ୍କୁ ମିଳିଛି ବିପୁଳ ପାଠକୀୟ ଶ୍ରଦ୍ଧା, ସମ୍ମାନ ଓ ସ୍ୱୀକୃତି । ଓଡ଼ିଆ ଭାଷାରେ ପ୍ରାୟୋଗିକ ସମାଲୋଚନା, ତାତ୍ତ୍ୱିକ ପ୍ରବନ୍ଧ ତଥା ରାଜନୈତିକ, ଅର୍ଥନୈତିକ ଓ ସାମାଜିକ ସମାସ୍ୟାବଳୀ ଉପରେ ନୂତନ ଦୃଷ୍ଟିଭଙ୍ଗୀ ସମ୍ବଳିତ ପ୍ରବନ୍ଧ ରଚନା ପାଇଁ ସେ ଓଡ଼ିଆ ପାଠକ ମହଲରେ ଏକ ସ୍ୱତନ୍ତ୍ର ସ୍ଥାନର ଅଧିକାରୀ । ରଚନାବଳୀ ମୌଳିକ ରଚନା: ଅର୍ଥନୀତି ପ୍ରବେଶ ଅର୍ଥନୀତି ପରିଚୟ ମୁଦ୍ରାବ୍ୟାଙ୍କ ଓ ସରକାରୀ ବିତ୍ତ ବ୍ୟବସ୍ଥା ସରକାରୀ ବିତ୍ତ ଗ୍ରାମ୍ୟ ଶିଳ୍ପାୟନ ଭାରତୀୟ ଅର୍ଥନୀତି ରାଷ୍ଟ୍ରାୟତ୍ତ ଉଦ୍ୟୋଗ ଓ ଅର୍ଥନୈତିକ ବିକାଶ ରାଜନୀତିଜ୍ଞଙ୍କ ଭାରତବର୍ଷ ଅର୍ଥନୀତିକ ଭାରତ ମହାଭାରତ ପରେ ଆଞ୍ଜନେୟ ଶ୍ରୀମୟୀ ବୈଷ୍ଣୋ ଦେବୀ ଲୌହମାନବ ଭାରତ ବିକାଶ ପରିକ୍ରମା ରାଷ୍ଟ୍ରୀୟ ବିତ୍ତ କନିଷ୍ଠ ମାର୍ଟିନ ଲୁଥର କିଙ୍ଗ୍ ଭାବଭୂମିର ଅମୃତାଲୋକ ପ୍ରବାଦ ପୁରୁଷ ଚକ୍ରବର୍ତ୍ତୀ ରାଜଗୋପାଳାଚାରୀ ୨୦୧୫ ଅମୃତ ଅନୁଭବ  (ଯୁଗ୍ମ: ଦ୍ୱାରିକା ମୋହନ ମିଶ୍ର) ଅନୁବାଦ: କରଣ ସିଂହ: ଆତ୍ମଜୀବନୀ ସନ୍ଥ ବିଭୂତି ମୃତ୍ୟୁ ପରେ ଜୀବନ ଓ ମୃତ୍ୟୁ ଦର୍ଶନ ବ୍ରହ୍ମବାଦ ଦର୍ଶନ ତୀର୍ଥଭୂମି ଭାରତ ୨୦୧୩  (ମୂଳ: ମ୍ୟାଡ଼େଲିନ୍ ସ୍ଲେଡ୍) ସମ୍ମାନ ଓ ପୁରସ୍କାର ଧରିତ୍ରୀ ସାରସ୍ୱତ ସମ୍ମାନ - ୧୯୮୨ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର - ୨୦୦୯  (କରଣ ସିଂହ: ଆତ୍ମଜୀବନୀ) ରାଜଧାନୀ ପୁସ୍ତକମେଳା ଶ୍ରେଷ୍ଠ ଅନୁବାଦ ପୁରସ୍କାର - ୨୦୧୦  (ମୃତ୍ୟୁ ପରେ) ଉତ୍କଳ ସାହିତ୍ୟ ସମାଜର ବିକ୍ରମ ଦାସ ଭ୍ରମଣ କାହାଣୀ ସମ୍ମାନ - ୨୦୧୧ ସନ୍ଧ୍ୟାତାରା ସାହିତ୍ୟ ସଂସଦ ସମ୍ମାନ - ୨୦୧୧ ଢେଙ୍କାନାଳ ଜିଲ୍ଲା ଲେଖକ ସଂସଦ ତରଫରୁ ରାଜ୍ୟସ୍ତରୀୟ ଶ୍ରୀଧର ସ୍ୱାମୀ ସମ୍ମାନ - ୨୦୧୨ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର  (ଜୀବନୀ ଓ ଭ୍ରମଣ ସାହିତ୍ୟ) - ୨୦୧୫  (ଲୌହମାନବ) ଓଡ଼ିଶା ପାଠକ ସାହିତ୍ୟ ସଂସଦ ସମ୍ମାନ - ୨୦୧୫ ବ୍ୟକ୍ତିଗତ ଜୀବନ ଧରଣୀଧର ୧୯୩୬ ମସିହା ଜାନୁଆରୀ ୨ ତାରିଖରେ ଢେଙ୍କାନାଳ ଜିଲ୍ଲାର ହିନ୍ଦୋଳ ଅନ୍ତର୍ଗତ ବେରୁଆଁପାଳଠାରେ ଜନ୍ମଗ୍ରହଣ କରିଥିଲେ  । ସେ ରେଭେନ୍ସା, ବିଜେବି ଓ ରାଜଧାନୀ ମହାବିଦ୍ୟାଳୟ ଆଦିରେ ଅଧ୍ୟାପନା କରି ୧୯୯୪ ମସିହାରେ ଅବସର ଗ୍ରହଣ କରିଥିଲେ । ୨୦୨୦ ମସିହା ନଭେମ୍ବର ୧୭ ତାରିଖରେ ଭୁବନେଶ୍ୱରର ନୂଆପଲ୍ଲୀସ୍ଥିତ ନିଜ ବାସଭବନରେ ତାଙ୍କର ପରଲୋକ ଘଟିଥିଲା ।
ଜାଙ୍ଗିଳ  ( ବାରୁଟ ଲାଣ୍ଡ ଜରାୱା) ବଂଗୋପ ସାଗରରେ ଥିବା ଆଣ୍ଡାମାନର ଆଦିମ ଅଧିବାସୀଙ୍କ ଏକ ନିଜସ୍ୱ ଭାଷା  । ସେହି ଭାଷା ରୁଟ ଲାଣ୍ଡ ଦ୍ୱୀପାର ଅବୟନତାର ଅଚଳରେ ବହୁଳ ଭାବରେ ପ୍ରଚଳିତ ଥିବାରୁ ତାହାକୁ ରୁଟ ଲାଣ୍ଡ ଜରାୱା ମଧ୍ୟ କୁହାଯାଇଥାଏ ଓ ନିକଟସ୍ଥ ଜରାୱା ଲୋକଙ୍କ ସହ ସମ୍ପର୍କିତ ହୋଇଥିବା କଥା ବିଶ୍ୱାସ କରାଯାଏ । ସେହି ଅଞ୍ଚଳରୁ 19 ଶ ଶତାବ୍ଦୀର ମଧ୍ୟ ଭାଗରେ ତଥ୍ୟ ସଂରୁହିତ ହେଇ ଲିପିବଦ୍ଧ ହେଇଥିଲା ଓ ସେହି ଅଞ୍ଚଳରୁ ଅଧିକ ତଥ୍ୟ ମିଳିବା ସମ୍ଭବ ହୁଏ ନାହି । 1907 ମସିହାରେ ଏକ ବ୍ରିଟିଶ ଦଳଙ୍କଦ୍ୱାରା ସେଠାରୁ କିଛି ତଥ୍ୟ ପାଇଥିଲେ ମଧ୍ୟ 1920 ମସିହା ଆଡକୁ ସେହି ଜରାୱାଅଞ୍ଚଳକୁ ତଥ୍ୟ ଅନୁସନ୍ଧାନ କାରୀ ଦଳ ପଠା ଯାଇଥିଲେ ମାନଙ୍କ ଆଉ କିଛି ଖୋଜ ଖବର ମିଳିନଥିଲା । ସେମାନେ ପ୍ରକୃତିକ କାରଣଦ୍ୱାରା ନିପାତ ହେଇଯାଇଥିବା ବିଶ୍ୱାସ କରାଯାଏ ।
ବୁଟେନାଫାଇନ, ଏକ ବେପାର ନାମ ମେଣ୍ଟାକ୍ସ, ହେଉଛି ଏକ ଆଣ୍ଟିଫଙ୍ଗାଲ୍ ବା କବକ ବିରୋଧୀ ଔଷଧ ଯାହା ରିଙ୍ଗୱର୍ମ ଏବଂ ପିଟ୍ରିଆସିସ ଭର୍ସିକଲର ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଚର୍ମରେ ପ୍ରୟୋଗ କରାଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ ଏବଂ ଫୋଡ଼ିହେବା ଅନୁଭବ ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନାହିଁ; ତଥାପି, ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ  ଏହା ଏକ ବେନଜିଲାମାଇନ୍, ଯାହା ଆଲାମାଇନ୍ ଦଳର ଟେରବିନାଫାଇନ୍ ସହିତ ସମାନ । ଏହା କୋଷର ବାହ୍ୟ ପରଦା ଉପରେ ପ୍ରଭାବ ପକାଇ କାମ କରେ ବୋଲି ବିଶ୍ୱାସ କରାଯାଏ । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ବୁଟେନାଫାଇନ୍ ଅନୁମୋଦିତ ହୋଇଥିଲା। ଏହା କାଉଣ୍ଟର ଉପରେ ଉପଲବ୍ଧ। ଯୁକ୍ତରାଷ୍ଟ୍ରରେ ୨୦୨୨ମସିହାରେ ୩୦ ଗ୍ରାମ ଟ୍ୟୁବର ମୂଲ୍ୟ ପ୍ରାୟ ଡଲାର ।
ଧର୍ମଗଡ଼  (କ୍ରମିକ ସଂଖ୍ୟା: ୭୯) କଳାହାଣ୍ଡି ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଧର୍ମଗଡ଼ ବ୍ଳକ, କୋକସରା ବ୍ଳକ, କଳମପୁର ବ୍ଳକ ଓ ଜୟପାଟଣା ବ୍ଳକର କିଛି ଅଂଶ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପୁଷ୍ପେନ୍ଦ୍ର ସିଂଦେଓ ଭାରତୀୟ ଜନତା ପାର୍ଟି ପ୍ରାର୍ଥୀ ରବିନ୍ଦ୍ର ପଟ୍ଟଯୋଶୀଙ୍କଠାରୁ ୧୬୧୫୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: ୨୦୨୪: ସୁଧୀର ରଞ୍ଜନ ପାଟଯୋଶୀ  (ବିଜେପି) ୨୦୧୯: ମୌସଧି ବାଗ  (ବିଜଦ) ୨୦୧୪:  (୭୯): ପୁଷ୍ପେନ୍ଦ୍ର ସିଂହ ଦେଓ  (ବିଜଦ) ୨୦୦୯:  (୭୯): ପୁଷ୍ପେନ୍ଦ୍ର ସିଂହ ଦେଓ  (ବିଜଦ) ୨୦୦୪:  (୯୬): ବୀର ସିପ୍‌କା  (ବିଜଦ) ୨୦୦୦:  (୯୬): ବୀର ସିପ୍‌କା  (ବିଜଦ) ୧୯୯୫:  (୯୬): ବୀର ସିପ୍‌କା  (ଜନତା ଦଳ) ୧୯୯୦:  (୯୬): ଭାରତ ଭୂଷଣ ବେମାଲ  (ଜନତା ଦଳ) ୧୯୮୫:  (୯୬): ଯୁଗରାମ ବେହେରା  (କଂଗ୍ରେସ) ୧୯୮୦:  (୯୬): ଗଜାନନ ନାୟକ  (କଂଗ୍ରେସ-ଇ) ୧୯୭୭:  (୯୬): ଗଜାନନ ନାୟକ  (କଂଗ୍ରେସ) ୧୯୭୪:  (୯୬): ଦୟାନିଧି ନାଏକ  (ସ୍ୱତନ୍ତ୍ର) ୧୯୭୧:  (୯୦): ଲୋଚନ ଧାଙ୍ଗଡ଼ା ମାଝି  (ସ୍ୱତନ୍ତ୍ର) ୧୯୬୭:  (୯୦): ଲୋଚନ ଧାଙ୍ଗଡ଼ା ମାଝି  (ସ୍ୱତନ୍ତ୍ର) ୧୯୬୧:  (୩୮): ମୁକୁନ୍ଦ ନାଏକ  (ଗଣ ପରିଷଦ) ୧୯୫୭:  (୨୮): ଜନାର୍ଦନ ମାଝି  (ଗଣ ପରିଷଦ) ଓ ବୀର କେଶରୀ ଦେଓ  (ଗଣ ପରିଷଦ) ୨୦୦୯ ନିର୍ବାଚନ ଫଳାଫଳ ୨୦୦୯ ବିଧାନ ସଭା ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପୁଷ୍ପେନ୍ଦ୍ର ସିଂହ ଦେଓ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରାହାସ ବିହାରୀ ବେହେରାଙ୍କଠାରୁ ୨୨,୯୦୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ  ।
କରେନ୍ଦ୍ର ମାଝି  (ଜନ୍ମ: ୪ ଜାନୁଆରୀ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୪ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କରେନ୍ଦ୍ର ମାଝି ୧୯୭୩ ମସିହାର ଜାନୁଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୂଜାରା ମାଝୀ ଓ ପତ୍ନୀଙ୍କ ନାମ ସଜିତା ପ୍ରଧାନ । ରାଜନୈତିକ ଜୀବନ କରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ପାଲାନି ଏକ ଭାରତୀୟ ପୌରପାଳିକା   ଅଟେ । ଏହା ତାମିଲନାଡୁର ଦିନ୍ଦିଗୁଲ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଲାନି ସହରର ମୋଟ ଜନସଂଖ୍ୟା ୬୭୧୭୫ ଅଟେ । ସେଥି ମଧ୍ୟରୁ ୫୦.୫୨% ଜଣ ପରୁଷ ହୋଇଥିବା ବେଳେ ୪୯.୪୮% ଜଣ ନାରୀ ଅଟନ୍ତି । ପାଲାନିର ସାକ୍ଷରତା ହାର ୭୫.୩୪% ଅଟେ । ଏହା ଜାତୀୟ ହାରଠାରୁ -୧୦.୫୦% ପ୍ରତିଶତ କମ ଅଟେ । ସେଥିରୁ ୪୦.୯୭% ପ୍ରତିଶତ ପୁରୁଷ ଓ ୩୪.୩୭% ନାରୀ ଅଟନ୍ତି । ୧୦.୦୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପାଲାନିର ସରକାରୀ ଭାଷା ଅଟେ ।
ଚିନି - ସାଧାରଣତଃ ଏହାକୁ ନିତିଦିନିଆ ଖାଦ୍ୟରେ ବ୍ୟବହାର କରାଯାଏ । ଏହାର ସ୍ୱାଦ ମିଠା ଅଟେ । ମୁଖ୍ୟତ ଏଥିରେ ଶ୍ୱେତସାର ଥାଏ । ସାଧାରଣ ଚିନିକୁ ବୋଲି କୁହାଯାଏ । ଏଥିରେ ଓ ଥାଏ । ଗ୍ରାନ୍ୟୁଲେଟେଡ ଚିନିକୁ କୁହାଯାଏ । ଏଥିରେ ଓ ଥାଏ । ଚିନି ଆଖୁରୁ ପ୍ରସ୍ତୁତ କରାଯାଇଥାଏ । ଦକ୍ଷିଣ ଏସିଆ ଓ ଦକ୍ଷିଣ ପୂର୍ବ ଏସିଆରେ ଅଧିକ ଆଖୁ ଚାଷ କରାଯାଇଥାଏ । ୨୦୧୧ରେ ସାରା ବିଶ୍ୱରେ ୧୬୮ ମିଲିୟନ ଟନ ଚିନି ଉତ୍ପାଦନ କରାଯାଇଥିଲା ।ସାଧାରଣ ଜଣେ ମଣିଷ ପ୍ରତି ବର୍ଷରେ ୨୪ କିଲୋ ଚିନି ଖାଇଥାଏ । ଇତିହାସ ପୂର୍ବ ଯୁଗରୁ ଚିନି ଭାରତରେ ଉତ୍ପାଦନ ହେଉଥିଲା । ଦକ୍ଷିଣ ଏସିଆ ଓ ଦକ୍ଷିଣ ପୂର୍ବ ଏସିଆରେ ଏହା ଅଧିକ ମାତ୍ରାରେ ଉତ୍ପାଦନ କରାଯାଉଥିଲା । ଅଲଗା ଜାତୀୟ ଚିନି ଅଲଗା ଅଲଗା ଯାଗାରୁ ଆସିଥିବାର ନଜିର ରହିଛି ଯେମିତିକି ଭାରତରୁ . ନିଉ ଗୁଇନେଆରୁ . ପର୍ତ୍ତୁଗିଜମାନେ ୧୫୪୦ ମସିହାରେ ଚିନିକୁ ବ୍ରାଜିଲ ନେଇଯାଇଥିଲେ ।ସେଠାରେ ୮୦୦ ଚିନି କଳ ଥିଲା । ତାହା ଆଗରୁ ୧୫୦୧ ଓ ୧୫୨୦ ଭିତରେ କ୍ୟୁବା,ଜାମାଇକାଠାରେ ବହୁତ ସୁଗାର ମିଲ ହେଇସାରିଥିଲା । ରସାୟନ ବିଜ୍ଞାନ ଚିନିର ଫର୍ମୁଲା ଛାଞ୍ଚ: ।
ସିଦ୍ଧି ବିନାୟକ ମନ୍ଦିର ଏକ ହିନ୍ଦୁ ମନ୍ଦିର ଯାହା ସିଦ୍ଧଟେକରେ ଅବସ୍ଥିତ ଓ ଜ୍ଞାନ ଦେବତା ଗଣେଶଙ୍କୁ ସମର୍ପିତ । ଅଷ୍ଟବିନାୟକ ମନ୍ଦିର ମଧ୍ୟରୁ ମହାରାଷ୍ଟ୍ରର ଅହମଦନଗର ଜିଲ୍ଲାରେ ଥିବା ଏକମାତ୍ର ମନ୍ଦିର । ସ୍ଥାନ ଆହମଦନଗର ଜିଲ୍ଲାର କାର୍ଯାତ ତାଲୁକାରେ ଥିବା ଭୀମ ନଦୀର ଉତ୍ତର ଦିଗ କୂଳରେ ଏହି ମନ୍ଦିର ଅବସ୍ଥିତ । ଏଠାରୁ ୧୯ କିମି ଦୂରରେ ଦାଉନ୍ଦ ଷ୍ଟେସନ ଅଛି । ନଦୀର ଦକ୍ଷିଣ ତୀରରେ ଥିବା ପୁଣେ ଜିଲ୍ଲାର ଏକ ଛୋଟ ଶିରପୁର ଗ୍ରାମରୁ ଡଙ୍ଗାରେ ବା ନୂତନ ନିର୍ମିତ ପୋଲ ଉପରେ ମନ୍ଦିରକୁ ଯାଇ ହୁଏ । ସିଦ୍ଧଟେକ ଗ୍ରାମଠାରୁ ଏକ କିମି ଦୂରରେ ଏକ ପାହାଡ଼ ଉପରେ ପତ୍ର ବହୁଳ ବାବୁଲ   ବୃକ୍ଷମାନଙ୍କ ଗହଳରେ ଏହି ମନ୍ଦିର ଅବସ୍ଥିତ । ଗଣେଶଙ୍କୁ ଖୁସି କରିବା ପାଇଁ ଭକ୍ତମାନେ ଏହି ପାହାଡ଼କୁ ୭ ଥର କଣ୍ଟା ବୁଦା ବହୁଳ ପଥରେ ପ୍ରଦକ୍ଷିଣ କରନ୍ତି । ଧାର୍ମିକ ମହତ୍ତ୍ୱ ଅଷ୍ଟବିନାୟକ ମଧ୍ୟରେ ସିଦ୍ଧଟେକ ହେଉଛି ଦ୍ୱିତୀୟ ମହତ୍ତ୍ୱପୂର୍ଣ୍ଣ ସ୍ଥାନ ଓ ଭକ୍ତମାନେ ଏହି ସହଜ ରାସ୍ତାରେ ଯିବା ଆସିବା କରନ୍ତି ।. ଏକ ବିଶ୍ୱାସ ଅନୁସାରେ ଡାହାଣ ଦିଗକୁ ଥୋଡପାହାଡ଼ ଥିବା ଗଣେଶ ଅତି ଶକ୍ତିଶାଳୀ ଓ ତାଙ୍କୁ ଖୁସି କରିବା ସହଜ ନୁହେଁ । ଏହା ଏକ ମାତ୍ର ଡାହାଣ ଦିଗକୁ ଥୋଡପାହାଡ଼ ଥିବା ଗଣେଶ ବିଶଷ୍ଟ ଅଷ୍ଟବିନାୟକ ମନ୍ଦିର । ଏହି ଡାହାଣ ଦିଗକୁ ଥୋଡପାହାଡ଼ ଥିବା ଗଣେଶଙ୍କୁ ସିଦ୍ଧିବିନାୟକ କୁହାଯାଏ । ସେ ସିଦ୍ଧି ବା ଅଲୌକିକ ଶକ୍ତିଦାତା ଅଟନ୍ତି । ଏହି ମନ୍ଦିରକୁ ଜାଗୃତ କ୍ଷେତ୍ର ମଧ୍ୟ କୁହାଯାଏ । ମୁଦଗଳ ପୁରାଣ   ଅନୁସାରେ, ଯୋଗନିଦ୍ରାରେ ଶୟନ କରିଥିବା ବିଷ୍ଣୁଙ୍କ ନାଭିରୁ ଜାତ ଏକ କମଳ ଉପରେ ବ୍ରହ୍ମା ଉପଦେଶନ କରି ସୃଷ୍ଟି ରଚନା କରୁଥିବା ସମୟରେ ମଧୁ କୈଟବ ନାମକ ଦୁଇ ଅସୁର ବିଷ୍ଣୁଙ୍କ କାନରୁ ଜାତ ହୋଇ ସୃଷ୍ଟି ରଚନାକୁ ଅଶାନ୍ତ କଲେ । ଏଣୁ ବିଷ୍ଣୁଙ୍କ ଯୋଗନିଦ୍ରା ଭଙ୍ଗ ହେଲା । ସେହି ଦୁଇ ଅସୁରଙ୍କ ସାଥିରେ ଯୁଦ୍ଧ କରି ବିଷ୍ଣୁ ତାଙ୍କୁ ପରାସ୍ତ କରିପାରିଲେନି । ଏହାର କାରଣ ସେ ଶିବଙ୍କୁ ପ୍ରଶ୍ନ କରିବାରୁ ଶିବ ତାଙ୍କୁ ଗଣେଶଙ୍କୁ ସିଦ୍ଧି ନିମନ୍ତେ ଯୁଦ୍ଧ ପୂର୍ବରୁ ପୂଜା ନକରିଥିବାରୁ ଏହି ସମସ୍ୟା ଜାତ ହେଉଥିବା କହିଲେ । ତେଣୁ ସିଦ୍ଧଟେକରେ ବିଷ୍ଣୁ  ଓଁ ଶ୍ରୀ ଗଣେଶାୟ ନମଃ  ଜପ କରିବାରୁ ଗଣେଶ ପ୍ରୀତ ହୋଇ ଆଶୀର୍ବାଦ କଲେ । ସେହି ସିଦ୍ଧି ପ୍ରାପ୍ତ ହୋଇ ବିଷ୍ଣୁ ଯୁଦ୍ଧରେ ଜୟଯୁକ୍ତ ହେଲେ । ସିଦ୍ଧିପ୍ରାପ୍ତ ହୋଇଥିବା ସ୍ଥାନକୁ ସିଦ୍ଧିଟେକ କୁହାଗଲା । ଇତିହାସ ମୂଳ ମନ୍ଦିରକୁ ବିଷ୍ଣୁ ତିଆରି କରିଥିବା ବିଶ୍ୱାସ କରାଯାଏ । ସମୟ କ୍ରମେ ତାହା ନଷ୍ଟ ହୋଇଗଲା । ପରବର୍ତ୍ତୀ କାଳରେ ଗୋଟିଏ ଗଉଡ଼ ସ୍ବପ୍ନରେ ସେହି ପୁରାତନ ମନ୍ଦିର ଦେଖି ତାହାକୁ ଖୋଜି ବାହାର କରିଥିଲା । ସେହି ଗଉଡ ତାଙ୍କୁ ପୂଜା କରିବାକୁ ଲାଗିଲା ଓ ଲୋକମାନେ ସେ ମନ୍ଦିର ବିଷୟ ଜାଣିବାକୁ ପାଇଲେ । ଆଧୁନିକ ମନ୍ଦିରକୁ ଅଷ୍ଟାଦଶ ଶତାବ୍ଦୀରେ  ଦାର୍ଶନିକ ରାଣୀ  ଇନ୍ଦୋରର ରାଣୀ ଅହିଲ୍ୟାବାଇ ହୋଲକାର   ନିର୍ମାଣ କରେଇଥିଲେ । ସେ ଅନେକ ହିନ୍ଦୁ ମନ୍ଦିର ନିର୍ମାଣ ତଥା ନବୀକରଣ କରେଇଥିଲେ । ପେଶୱା ଶାସକଙ୍କର ଏକ କର୍ମଚାରୀ ସର୍ଦ୍ଦାର ହରିପନ୍ତ ଗୋଟିଏ ନଗରଖାନା ତୋଳେଇଥିଲେ ଓ ଗୋଟିଏ ରାସ୍ତା ତିଆରି କରେଇଥିଲେ ଯାହା ମନ୍ଦିର ଦ୍ୱାର ପାଖକୁ ଲମ୍ବିଥିଲା । ହରିପନ୍ତ ଫାଦକେ ଦୈନିକ ୨୧ ଥର ୨୧ ଦିନ ପର୍ଯ୍ୟନ୍ତ ମନ୍ଦିର ପରିକ୍ରମା କରିବା ପରେ କମାଣ୍ଡର-ଇନ-ଚିଫ ପଦବୀ ପାଇଥିଲେ । ବରୋଦାର ମାଇରାଳ ନାମକ ଏକ ଜମିଦାର ସଭା ମଣ୍ଡପ ୧୯୩୯ ମସିହାରେ ତିଆରି କରେଇଥିଲେ ଓ ୧୯୭୦ ମସିହାରେ ତାହାର ପୁନର୍ନିମାଣ କରାଯାଇଥିଲା । ଗାଣପତ୍ୟ ଗୋଷ୍ଠୀର ସନ୍ଥ ମୌର୍ଯ୍ୟ ଗୋସାବି  (୧୩୦୦-୧୭୦୦ ଶତାବ୍ଦୀ) ଓ ତାଙ୍କର ପୁତ୍ର ନାରାୟଣ ମହାରାଜ ମନ୍ଦିରରେ ପୂଜା କରି କରି ସିଦ୍ଧିପ୍ରାପ୍ତ ହୋଇଥିଲେ  । ଅଧୁନା ମନ୍ଦିରଟି ଚିଞ୍ଚୱାଡା ଦେବସ୍ଥାନ ଟ୍ରଷ୍ଟଦ୍ୱାରା ପରିଚାଳିତ ହେଉଛି । ମୋରଗାଓଁ ଓ ଥେଉର ଅଷ୍ଟବିନାୟକ ମନ୍ଦିରର ପରିଚାଳନା ମଧ୍ୟ ଉକ୍ତ ଟ୍ରଷ୍ଟ ପରିଚାଳନା କରେ ।
ସୁଲୋଚନା ଗାଡଗିଲ ଭାରତର ଜଣେ ଅନ୍ତରୀକ୍ଷ ବିଜ୍ଞାନୀ ଥିଲେ ଓ ଭାରତର ବାଙ୍ଗାଲୋରସ୍ଥିତ ଜଳବାୟୁ ଓ ସାମୁଦ୍ରିକ ବିଜ୍ଞାନ କେନ୍ଦ୍ରରେ ଅନ୍ତରୀକ୍ଷ ବିଜ୍ଞାନୀ ପଦରେ ଅଧିଷ୍ଠିତା ଥିଲେ । ମୌସୁମୀ  'କିପରି ଓ କାହିଁକି'  ବିଷୟରେ ଅନୁଧ୍ୟାନ କରିଥିଲେ । ଏହା ସହ ଅନିଶ୍ଚିତ ବୃଷ୍ଟି, ପର୍ଯ୍ୟାବରଣ ସହ କୃଷି କିପରି କରାଯିବ ସେ ସମ୍ବନ୍ଧରେ ଅନୁଶୀଳନ କରିଥିଲେ । ତାଙ୍କର ଗବେଷଣା ଫଳରେ ମୌସୁମୀ ପ୍ରବାହ ସମୟରେ ମେଘର ଅନୁ-ୠତୁ ପରିବର୍ତ୍ତନର ମୂଳ ତଥ୍ୟ ଆବିଷ୍କାର କରିଥିଲେ । ମୌସୁମୀ ଗୋଟିଏ ଅତିକାୟ ଜଳ-ସ୍ଥଳ ବାୟୁ ପ୍ରବାହ ନୁହେଁ ଓ ଏହା ଋତୁଗତ ଗ୍ରହ ସ୍କେଲ ସିସ୍ଟମ୍ ପ୍ରବାହ   ବୋଲି ପ୍ରତିପାଦିତ କରିଥିଲେ । ଚାଷୀମାନଙ୍କ ସହ ମିଳିତ ଉଦ୍ୟମରେ ଭାରତର ବିଭିନ୍ନ ସ୍ଥାନର ମୌସୁମୀ ପ୍ରବାହ ଅନୁସାରେ କୃଷି ନୀତି ନିର୍ଦ୍ଧାରଣ କରିଥିଲେ । ପ୍ରାକ ଜୀବନ ଓ ଶିକ୍ଷା ପୁଣେରେ ସୁଲୋଚନା ୧୯୪୪ ମସିହାରେ ଜନ୍ମ ଗ୍ରହଣ କରିଥିଲେ । ସେ ଅତି ବିଶିଷ୍ଟ ବଂଶର ଦାୟାଦ ଥିଲେ । ତାଙ୍କର ପ୍ରପିତାମହ ଟଙ୍କ   ରାଜ୍ୟର ମନ୍ତ୍ରୀ ଥାଇ ଲୋକଙ୍କ ସାହାଯ୍ୟରେ ଭୀଷଣ ମରୁଡ଼ିର ମୁକାବିଲା କରିଥିଲେ । ତାଙ୍କର ପିତା ଓ ପିତାମହ ସେ ସମୟର ପ୍ରତିଷ୍ଠିତ ଚିକିତ୍ସକ ଥିଲେ । ପିତାମହ ଜଣେ ସ୍ୱାଧୀନତା ସଂଗ୍ରାମୀ ମଧ୍ୟ ଥିଲେ । ସୁଲୋଚନାଙ୍କ ମାଆ ଜଣେ ମରାଠୀ ଲେଖିକା ଥିଲେ । ସୁଲୋଚନା ତାଙ୍କର ଆଦ୍ୟ ଶିକ୍ଷା ପୁଣେରେ ମରାଠୀ ଭାଷା ମାଧ୍ୟାମରେ ଆରମ୍ଭ କରିଥିଲେ । ଆନ୍ଧ୍ର ପ୍ରଦେଶର ଋଷି ଭାଲି ବୋର୍ଡିଙ୍ଗ ସ୍କୁଲରେ  ( , )ଇଂରାଜୀ ଭାଷାରେ ହାଇସ୍କୁଲ ଶିକ୍ଷା ଲାଭ କରିଥିଲେ  । ପରେ ସେ ପୁଣେ ଫେରିଆସି ପଦାର୍ଥ ବିଜ୍ଞାନ, ରସାୟନ ବିଜ୍ଞାନ, ଗଣିତ ଓ ନ୍ୟାଚୁରାଲ ସାଇନ୍ସରେ ସ୍ନାତକ ଶିକ୍ଷା ଲାଭ କରିଥିଲେ । ଏହି ସମୟରେ ସେ ତାଙ୍କର ସହପାଠୀ ମାଧବଙ୍କ ସହ ମିଳିତ ଭାବରେ ବିଜ୍ଞାନକୁ ବୃତ୍ତି ହିସାବରେ ନେବାକୁ ସିଦ୍ଧାନ୍ତ କଲେ । ଦୁଇଜଣଯାକ ହାର୍ଭାର୍ଡରେ ବୃତ୍ତି ପାଇ ପ୍ରବେଶ କରିଥିଲେ । ଭାରତକୁ ପ୍ରତ୍ୟାଗମନ ହାର୍ଭାର୍ଡରୁ ୧୯୭୧ ମସିହାରେ ସେ ତାଙ୍କର ସ୍ୱାମୀ ମାଧବଙ୍କ ସହ ଭାରତକୁ ଫେରି ଆସିଥିଲେ । ଦୁଇ ବର୍ଷ ନିମନ୍ତେ ସେ ସି.ଏସ୍.ଆଇ.ଆର. ପୁଲ ଅଫିସର ଭାବେ ଇଣ୍ଡିଆନ ଇନଷ୍ଟିଚ୍ୟୁଟ ଅଫ ଟ୍ରପିକାଲ ମେଟିଓରୋଲୋଜିରେ ଅବସ୍ଥାପିତ ହୋଇଥିଲେ । ଏହି ସମୟରେ ସେ ଆର୍. ଅନନ୍ତକ୍ରିସ୍ନନ୍ ଓ ଦି.ଆର୍.ସିକ୍କାଙ୍କ ଭଳି ବୈଜ୍ଞାନିକଙ୍କ ସହ କାମ କରିଥିଲେ । ଥିଓରିଟିକଲ୍ ସ୍ଟଡି ସେଣ୍ଟରରେ କାମ କରିନା ନିମନ୍ତେ ରଖାହୋଇଥିଲେ । ଏହିଠାରୁ ଏକ ନୂଆ ଅନୁସ୍ଠାନ   ଜନ୍ମ ନେଲା। ବ୍ୟକ୍ତିଗତ ଜୀବନ ସେ ମାଧବ ଗାଡ଼ଗିଲଙ୍କୁ ବିବାହ କରିଥିଲେ ଓ ତାଙ୍କର ଗୋଟିଏ ପୁତ୍ର ଓ ଗୋଟିଏ କନ୍ୟା ଅଛନ୍ତି ।
କଉଡ଼ି ବା କପର୍ଦ୍ଦକ  (ସଂସ୍କୃତ) ହେଉଛି ସାମୁଦ୍ରିକ ଜୀବର ଶକ୍ତ କୋଷ ବିଶେଷ । ଏହା  'ଧନ'  ଓ  'ମୂଲ୍ୟ' କୁ ମଧ୍ୟ ସୂଚାଇଥାଏ। ହିନ୍ଦୀରେ କୌଡ଼ୀ     , ଉର୍ଦୁରେ  , ମରାଠୀରେ  କବଡୀ    ଓ ଇଂରାଜୀରେ ବୋଲି କୁହାଯାଏ। ପ୍ରକାର ଗଣ୍ଠି କଉଡ଼ି, ସାଧା କଉଡ଼ି, ବେଙ୍ଗୀ କଉଡ଼ି, ଚିତ୍ର କଉଡ଼ି ଭେଦରେ ବିବିଧ ପ୍ରକାରର କଉଡ଼ି ରହିଛି। ସେଥି ମଧ୍ୟରୁ ଚିତ୍ର କଉଡ଼ି ଅଧିକ ମସୃଣ ଓ ସୁନ୍ଦର। ବ୍ୟବହାର ଅର୍ଥନୀତି ପ୍ରାଚୀନ କାଳରେ ଏହା ଦେଶ ବିଦେଶରେ ମୁଦ୍ରା ରୂପେ ବ୍ୟବହୃତ ହେଉଥିଲା। ଓଡ଼ିଶାର କେଶରୀ ବଂଶର ରାଜାମାନଙ୍କ ରାଜତ୍ୱ କାଳରେ ଏବଂ ତା ପୂର୍ବରୁ ମୁଦ୍ରାରୂପେ କଉଡ଼ିର ପ୍ରଚଳନ ରହିଥିଲା। ଭାରତ ମହାସାଗରରୁ କଉଡ଼ି ସଂଗ୍ରହ କରା ଯାଉଥିଲା ସାଧାରଣ ପ୍ରଜାମାନେ କର ସ୍ୱରୂପ କଉଡ଼ି ଦେଉଥିଲେ ଓ ରାଜ ଭଣ୍ଡାରରେ କଉଡ଼ି ଗଚ୍ଛିତ ହୋଇ ରହୁଥିଲା। ଗୋଟିଏ କଉଡ଼ିକୁ ଏକ କଡ଼ା, ୪ଟି ବା ୪ କଡ଼ାକୁ ଏକ ଗଣ୍ଡା, ୫ କଡ଼ାକୁ ଅର୍ଦ୍ଧଦାମୁଡ଼ି, ୧୦ କଡ଼ାକୁ ଦାମୁଡ଼ି, ୫ ଗଣ୍ଡାକୁ ବୋଡ଼ି ବା ଛଦାମ, ୨୦ ଗଣ୍ଡାକୁ ପଣ ଓ ଷୋଳ ପଣକୁ କାହାଣ ଭାବରେ ପୂର୍ବରୁ ଗଣା ଯାଉଥିଲା। ପୂର୍ବକାଳରେ ସମ୍ପନ୍ନ ଗୃହସ୍ଥମାନେ ଚୋର ଭୟରୁ ରକ୍ଷା ପାଇବାକୁ କଉଡ଼ିକୁ ମାଠିଆରେ ଭରି ମାଟିତଳେ ପୋତି ରଖୁଥିଲେ। ଆଜି କାଲି ବି କୂଅ ପୋଖରୀ ଖୋଳିବା ବେଳେ କଉଡ଼ିଭରା କଳସୀ ମିଳିବାର ଦୃଷ୍ଟାନ୍ତ ରହିଛି। ପୁରାତନ କାଳରେ ହାଟ ବଜାରରେ କଉଡ଼ିର ଦୋକାନ ରହୁଥିଲା। ପଇସାକୁ ପଣେ  (କୋଡ଼ିଏ ଗଣ୍ଡା ବା ୮୦ ଗୋଟି) କଉଡ଼ି ମିଳୁଥିଲା । ଇଂରେଜ ଶାସନ ବେଳକୁ କଉଡ଼ିର ବ୍ୟବହାର କ୍ରମଶଃ କମି ଅଧଲା, ପାହୁଲାର ପ୍ରଚଳନ ଆସି ଯାଇଥିଲା ଓ ପରବର୍ତ୍ତୀ କାଳରେ ମୁଦ୍ରା ହିସାବରେ କଉଡ଼ିର ପ୍ରଚଳନ ବନ୍ଦ ହୋଇଗଲା। ପରମ୍ପରା ପୁରା କାଳରେ ବିଭିନ୍ନ ପ୍ରକାରର ଓଡ଼ିଆ ଅଳଂକାରରେ ମଧ୍ୟ କଉଡ଼ିର ପ୍ରଚଳନ ରହିଥିଲା। ସ୍ତ୍ରୀଲୋକମାନେ ଝୁମ୍ପା, ହାତଫୁଲି ଆଦି ଅଳଂକାରରେ କଉଡ଼ି ଲଗାଇ ପିନ୍ଧୁଥିଲେ। ଓଡ଼ିଶାରେ ଆଗରୁ ବ୍ୟବହାର କରା ଯାଉଥିବା ଝାଡ଼, ପେଡ଼ି, ଶିକା ଆଦିରେ ଏବଂ ଗାଈ ବଳଦଙ୍କ ତୁଣ୍ଡୀରେ କଉଡ଼ି ଲଗାଇ ତାକୁ ସୁନ୍ଦର କରା ଯାଉଥିଲା। ମାର୍ଗଶିର ମାସ ଓ ମାଘ ମାସରେ ଉତ୍କଳୀୟ ପରିବାରରେ ହେଉଥିବା ଧାନମାଣିକା ଓଷା ଓ ଲକ୍ଷ୍ମୀ ପୂଜାରେ ଗୃହିଣୀମାନେ ଲକ୍ଷ୍ମୀ ଦେବୀଙ୍କ ସହିତ କଉଡ଼ିର ମଧ୍ୟ ପୂଜା କରିଥାନ୍ତି। କଉଡ଼ିରେ ଲକ୍ଷ୍ମୀ ଦେବୀଙ୍କର ଆଖି ତିଆରି କରିଥାନ୍ତି। ନବଜାତ ପିଲାର ଷଠୀଘରେ ସ୍ତ୍ରୀଲୋକମାନେ କଉଡ଼ି ଓ ମାଟି ସାହାଯ୍ୟରେ କାନ୍ଥରେ ଷଠୀ ଦେବୀଙ୍କର ନାନା ପ୍ରକାରର ଆକୃତି ଆଙ୍କି ଥାଆନ୍ତି। କେରଳର ଜ୍ୟୋତିଷୀଙ୍କଦ୍ୱାରା କଉଡ଼ିକୁ ଏକ ଆଧ୍ୟାତ୍ମିକ ଉପକରଣ ହିସାବରେ ବ୍ୟବହାର କରାଯାଏ। କଉଡ଼ିକୁ ସ୍ତ୍ରୀତ୍ୱ, ଉର୍ବରତା, ଜନ୍ମ ଓ ଧନର ପ୍ରତୀକ ରୂପେ ପରଗଣିତ କରାଯାଏ। କଉଡ଼ିର ତଳ ପାଖକୁ ଯୋନି ବା ଆଖିର ପ୍ରତୀକ ରୂପେ ମଧ୍ୟ ମାନିଥାନ୍ତି। ରଜସଂକ୍ରାନ୍ତିରେ ଗାଁରେ ଲୋକେ କଉଡ଼ିରେ ଖେଳିଥାନ୍ତି। ବାହାଘର ସମୟରେ ବରକନ୍ୟାଙ୍କ ଭିତରେ କଉଡ଼ି ଖେଳ ହୋଇଥାଏ। କାଚ କଉଡ଼ି ଖେଳ ନାମରେ ଆଉ ଏକ ଖେଳ ମଧ୍ୟ ରହିଛି। ସଧବା ସ୍ତ୍ରୀର ମୃତ୍ୟୁ ହେଲେ ତା ସ୍ୱାମୀ ଶବ ଗମନ ପଥରେ ଖଇ କଉଡ଼ି ବୁଣି ବୁଣି ଯାଇଥାଏ। ଅନ୍ୟ ସଧବା ସ୍ତ୍ରୀ ଲୋକମାନେ ତାକୁ ସାଉଁଟି ନେଇ ମଙ୍ଗଳ ଅଳଙ୍କାର ରୂପେ ଧାରଣ କରିଥାନ୍ତି। ଚିକିତ୍ସା ବିଜ୍ଞାନ କଉଡ଼ିକୁ ଔଷଧୀ ହିସାବରେ ମଧ୍ୟ ବ୍ୟବହାର କରାଯାଏ। ବୈଦ୍ୟମାନେ ଏହାର ଭସ୍ମକୁ ବିଭିନ୍ନ ରୋଗର ଉପଚାର ଭାବେ ପ୍ରୟୋଗ କରିଥାନ୍ତି। ବେଙ୍ଗୀ କଉଡ଼ିକୁ ମାଳି କରି ପିଲାଙ୍କୁ ପିନ୍ଧାଇଲେ ବେଙ୍ଗୀ ବଥ ହୁଏନାହିଁ ବୋଲି ଅନେକେ ବିଶ୍ୱାସ କରିଥାନ୍ତି। ଓଡ଼ିଆ ଲୋକ କଥାରେ କଉଡ଼ି ପାଣି ବୁଡ଼ା କଉଡ଼ି ନିଆଁ ପୁଆଁରେ ଯାଏ କାଣି କଉଡ଼ି ପିତା ତାଳ, ୟାକୁ ଦେଉଥିବ ରାତ୍ରିକାଳ କାକସ୍ନାହନ. ଗଧଭୋଜନ, କୁକୁରଧାଉଡ଼ି, ତେବେ ଯାଇ ଖାଇବୁ ସରକାର ଘର କଉଡ଼ି ଅଧିକ ସୂଚନା  "କଉଡ଼ି"  ୰ କବିବର ଚିନ୍ତାମଣି ମହାନ୍ତି ଆଧାର ବାହ୍ୟ ସୂତ୍ର .  " "  .  ' . 1921. { }: :
ମେଟ୍ରୋପଲିଟାନ ସୌଧ  ବଙ୍ଗଳା:                 କଲିକତାର ଜବାହାରଲ ନେହେରୁ ମାର୍ଗରେ ଥିବା ଏକ ପ୍ରାଚୀନ ଓ ଏଇତିହାସିକ ସୌଧ । ବ୍ରିଟିଶ ଅମଳରେ ଏହା ଏକ ବୃହତ ବିଭାଗୀକୃତ ଭଣ୍ଡାର   ଭାବରେ ବ୍ଯବହ୍ରୁତ ହଉଥିଲା ଓ ଏହାର ନାମ ମଧ୍ୟ ଅଲଗା ଥିଲା ।ଏହି ସୌଧ ନିର୍ମାଣ ସମୟରେ ଏହା ଉପରେ ଅଳଙ୍କାରିକ ସ୍ତୂପ ମାନ ସହ ଘଣ୍ଟାଘର ମଧ୍ୟ ଥିଲା ।   । ଏହି ସୌଧ 1905 ମସିହାରେ ନିର୍ମିତ ହେଇଥିଲା । ସ୍ୱାଧୀନତା ପରେ ମେଟ୍ରୋପଲିଟାନ ଇଂସୁରେନ୍ସ କମ୍ପାନୀର ମାଲିକାନାକୁ ଆସିବା ପରେ ଏହାକୁ ମେଟ୍ରୋପଲିଟାନ ସୌଧ କୁହାଯାଏ । ଶହୀଦ ମିନାର ଓ ଗ୍ରାଣ୍ଡ ହୋଟେଲ ଏହା ପାଖରେ ରହିଛି । . ଧ୍ୱଂଶତା 1991 ମସିହାରେ ଅଗ୍ନିକାଣ୍ଡ ଘଟି ଏହି ସୌଧର ଉପର ମହଲା ଓ ଏଠାରେ ଥିବା ପୃଥିବୀର ସର୍ବପୁରାତନ ଫଟୋ ଷ୍ଟୂଡିଓ କମ୍ପାନୀ ବୌର୍ଣେ ଆଣ୍ଡ ଶେପାର୍ଡର ଦୋକାନ ସମ୍ପୂର୍ଣ ନଷ୍ଟ ହେଇଯାଇଥିଲା । ଷ୍ଟୂଡିଓଟି ଏଠାରେ 19 ତମ ଶତାବ୍ଦୀରୁ ଥିଲା ।
ଅନୀତା ରାଉ ବାଦାମୀ  (ଜନ୍ମ ୨୪ ସେପ୍ଟେମ୍ବର ୧୯୬୧) କାନାଡ଼ାରେ ରହୁଥିବେ ଜଣେ ହକ୍ଷିଣ ଭାରତୀୟଙ୍କ ସନ୍ତାନ  । ସେ ଓଡ଼ିଶାର ରାଉରକେଲାରେ ଜନ୍ମ ହୋଇଥିଲେ । ସେ ବମ୍ବେର ମାଡ୍ରାସ ବିଶ୍ୱବିଦ୍ୟାଳୟ ଓ ସୋଫିଆ ପଲିଟେକନିକରେ ଉଚ୍ଚଶିକ୍ଷା ଗ୍ରହଣ କରିଥିଲେ । ୧୯୯୧ରେ ସେ କାନାଡ଼ା ଚାଲିଯାଇଥିଲେ ଓ କାଲଗାରି ବିଶ୍ୱବିଦ୍ୟାଳୟରେ ସ୍ନାତ୍ତକୋତ୍ତର ଲାଭ କରିଥିଲେ । ତାଙ୍କର ପ୍ରଥମ ଉପନ୍ୟାସ ୧୯୯୭ରେ ତାମାରିନ୍ଦ ମେମ୍ ନାମରେ ପ୍ରକାଶିତ ହୋଇଥିଲା । ତାଙ୍କର ଉପନ୍ୟାସ ଭାରତୀୟ ପରିବାରର ଜଟିଳତା ଓ ଭାରତୀୟମାନେ ପଶ୍ଚିମକୁ ଯିବା ଫଳରେ ଉପୁଜୁଥିବା ସାଂସ୍କୃତିକ ଶୂନ୍ୟସ୍ଥାନ ଉପରେ ବର୍ଣ୍ଣିତ । ବାଦାମୀଙ୍କର ତୃତୀୟ ଉପନ୍ୟାସ, କ୍ୟାନ୍ ୟୁ ହିଅର୍ ଦି ନାଇଟବାର୍ଡ୍ କଲ୍ ସ୍ୱର୍ଣ୍ଣ ମନ୍ଦିର ହତ୍ୟାକାଣ୍ଡ ଓ ଏୟାର୍ ଇଣ୍ଡିଆ ବୋମାମାଡ ଉପରେ ଆଧାରିତ । ବାଦାମୀଙ୍କର ପ୍ରିୟ ବହି ହେଉଛି, ସଲମାନ୍ ରଶଡିଙ୍କ ମିଡ଼୍ନାଇଟସ୍ ଚିଲ୍ଡ଼୍ରେନ୍, ମାରଗାରେଟ୍ ଆଟଉଡଙ୍କ କ୍ୟାଟସ୍ ଆଏ, ସରଫେସିଂ, ଭି. ଏସ୍. ନାଇପଲଙ୍କ ଅ ହାଉସ୍ ଫର୍ ମିଷ୍ଟର୍ ବିଶ୍ୱାସ, ଓ ମାରିଲିନେ ରବିନଶନଙ୍କ ହାଉସକିପିଂ । ୨୦୧୫ରେ ବାଦାମୀ ଏଡ଼ମଣ୍ଟନର ଆଥାବାସ୍କା ବିଶ୍ୱବିଦ୍ୟାଳୟର ରହଣି ଲେଖକ  ( - - ) ଥିଲେ  । ୨୦୧୬ରେ ଦି ହିରୋଦ୍ ୱାକ୍ ସିବିସି କାନାଡ଼ା ରିଡସ୍ ପ୍ରତିଯୋଗିତାର ପାଞ୍ଚ ଫାଇନାଲିଷ୍ଟଙ୍କ ମଧ୍ୟରେ ସ୍ଥାନ ପାଇଥିଲା । ୨୦୧୭ରେ ସେ ସ୍କଟିଆବ୍ୟାଙ୍କ ଗିଲର୍ ପୁରସ୍କାର ୨୦୧୭ର ବିଚାରକ ଘୋଷିତ ହୋଇଥିଲେ । ବହି ତାଲିକା ତାମାରିନ୍ଦ ମେମ୍ - ୧୯୯୭ 0-670-86916-3  ( . : - 2002) ଦି ହିରୋଜ୍ ୱାକ୍ - ୨୦୦୧ 0-676-97225- କ୍ୟାନ୍ ୟୁ ହିଅର୍ ଦି ନାଇଟ୍ ବାର୍ଡ୍ କଲ୍ ?
ସମୁଦ୍ରଗୁପ୍ତ, ଗୁପ୍ତବଂଶର ଜଣେ ଶାସକ ଥିଲେ । କୁଶାଣ ବଂଶର ପତନପରେ ଉତ୍ତର ଭାରତ ତ୍ରମଶଃ ଅନେକ କ୍ଷୁଦ୍ର ସ୍ୱାଧୀନ ରାଜ୍ୟରେ ବିଭକ୍ତ ହେବାପରେ ଭାରତର ରାଜନୈତିକ ଏକତା ଓ ସଂହିତା ବ୍ୟାହତ ହୋଇଥିଲା । କିନ୍ତୁ ଖ୍ରୀଷ୍ଟୀୟ ଚତୁର୍ଥ ଶତାବ୍ଦୀର ପ୍ରାରମ୍ଭରେ ଗୁପ୍ତ୍ରବଂଶର ଅଭ୍ୟୁଦୟ ଫଳରେ ଭାରତରେ ଶାନ୍ତି ଶୃଙ୍ଖଳା ତଥା ରାଜନୈତିକ ଏକତା ପୁନଃପ୍ରତିଷ୍ଠିତ ହୋଇଥିଲା । ସମ୍ଭବତଃ ୩୩୫ ଖ୍ରୀଷ୍ଟାବ୍ଦରେ ପ୍ରଥମ ଚନ୍ଦ୍ରଗୁପ୍ତଙ୍କ ପୁତ୍ର ସମୁଦ୍ରଗୁପ୍ତ ସିଂହାସନ ଆରୋହଣ କରିଥିଲେ । ଆଲାହାବାଦ ସ୍ତମ୍ଭଲେଖରୁ ତାଙ୍କର ରାଜତ୍ୱ ବିଶେଷତଃ ଦିଗବିଜୟ ସମ୍ଭନ୍ଧରେ ବହୁ ତଥ୍ୟ ଜଣାଯାଏ । ସମୁଦ୍ରଗୁପ୍ତଙ୍କ ରାଜସଭାର ବିଶିଷ୍ଟ କବି ତଥା ସନ୍ଧିବିଗ୍ରହିକ  ( ପ୍ରତିରକ୍ଷା ମନ୍ତ୍ରୀ) ହରିସେଣଙ୍କଦ୍ୱାରା ଏହି ସ୍ତମ୍ଭଲେଖର ପ୍ରଶସ୍ତି ରଚିତ ହୋଇଥିଲା  । ସାମ୍ରାଜ୍ୟ ବିସ୍ତାର ଜଣେ ଦିଗବିଜୟୀ ବୀର ରୂପେ ସମୁଦ୍ରଗୁପ୍ତ ଅସାଧାରଣ ପ୍ରତିଭାର ପରିଚୟ ଦେଇଥିଲେ । ସେ ଆର୍ଯ୍ୟାବର୍ତ୍ତର  (ଉତ୍ତର ଭାରତ) ରୁଦ୍ରଦେବ, ନାଗଦତ୍ତ,ଗଣପତିନାଗ ପ୍ରଭୃତି ନଅ ଜଣ ଶାସକଙ୍କୁ ପରାସ୍ତକରି ନରୱ୍ଆର, ବେଶନଗର,ପଦ୍ମାବତୀ,ଗ୍ୱାଲିୟର ଆଦି ରାଜ୍ୟ ଅଧୀକାର କରିଥିଲେ  । ସମୁଦ୍ରଗୁପ୍ତ ଦାକ୍ଷିଣାତ୍ୟର ୧୨ ଜଣ୍ ଶାସକଙ୍କୁ ପରାସ୍ତ କରିଥିଲେ । ଏହା ଫଳରେ ଗୁପ୍ତ ସାମ୍ରାଜ୍ୟ ଏକ ବିଶାଳ ସାମ୍ରାଜ୍ୟରେ ପରିଣତ ହୋଇଥିଲା । କିନ୍ତୁ ଏପରି ଏକ ବିଶାଳ ସମ୍ରାଜ୍ୟର ଶାସନ ସେ ଯୁଗରେ ଶୃଙ୍ଖଳାର ସହିତ ପରିଚାଳନା କରିବା ସମ୍ବବପର ହେବନାହିଁ ବୋଲି ସମୁଦ୍ରଗୁପ୍ତ ଉପଲବ୍ଧ କରିଥିଲେ । ତେଣୁ ସେ ମହାନଦୀ ଓ ନର୍ମଦା ନଦୀର ଦକ୍ଷିଣରେ ଥିବା ବିଜିତ ରାଜ୍ୟଗୁଡ଼ିକ ସେମାନଙ୍କର ଶାସକମାନଙ୍କୁ ଫେରାଇଦେଇଥିଲେ । ଏହି ବିଜିତ ରାଜାମାନେ ବିଖ୍ୟାତ ସମ୍ରାଟ ସମୁଦ୍ରଗୁପ୍ତଙ୍କର କରଦରାଜା ରୂପେ ରାଜ୍ୟଶାସନ କରିବାକୁ ଲାଗିଲେ । ଏହିପରି ଦାକ୍ଷିଣାତ୍ୟର ସମସ୍ୟା ସମାଧାନ କରିଥିବାରୁ ସମୁଦ୍ରଗୁପ୍ତ ଜଣେ ବିଚକ୍ଷଣ ରାଜନୈତିଜ୍ଞ ଥିଲେ ବୋଲି ଅନୁମାନ କରାଯାଏ । କାମରୂପ, ନେପାଳ ପ୍ରଭୃତି କେତେକ ସୀମାନ୍ତ ରାଜ୍ୟ ଏବଂ ପଶ୍ଚିମ ଭାରତରେ ଅବସ୍ଥିତ ମାଳବ, ଯୌଧେୟ ଆଦି ନଅ ଗୋଟି ଗଣତାନ୍ତ୍ରିକ ରାଜ୍ୟ ସମୁଦ୍ରଗୁପ୍ତଙ୍କ ବଶତା ସ୍ୱୀକାର କରିଥିଲା । ଉତ୍ତର-ପଶ୍ଚିମରେ ରାଜତ୍ୱ କରୁଥିବା କୁଶାଣ, ଶକ ପ୍ରଭୃତି ଜାତିମନେ ମଧ୍ୟ ତାଙ୍କ ପ୍ରତି ଆନୁଗତ୍ୟ ପ୍ରକାସ କରିଥିଲେ । ସିଂହଳର ମେଘବର୍ଣ୍ଣ ତାଙ୍କ ସହିତ କୂଟନୃତିକ ସମ୍ପର୍କ ସ୍ଥାପନ କରିଥିଲେ । ସମୁଦ୍ରଗୁପ୍ତଙ୍କ ପ୍ରତିଭା ଜଣେ ସାମ୍ରାଜ୍ୟବାଦୀ ରୂପେ ନିଜର ସର୍ବଭୌମ୍ୟ କ୍ଷମତାର ଯଥାର୍ଥତା ପ୍ରତିପାଦନ କରିବା ନିମନ୍ତେ ଚନ୍ଦ୍ରଗୁପ୍ତ ଅଶ୍ୱମେଧ ଯଜ୍ଞ ସମ୍ପାଦନ କରି ଅଶ୍ୱମେଧ-ପରାକ୍ରମ ଉପାଧୀରେ ଭୂଷିତ ହୋଇଥିଲେ । ଏହାର ସ୍ମାରକୀ ରୂପେ ସେ ଅଶ୍ୱ-ଚିହ୍ନିତ ମୁଦ୍ରା ପ୍ରଚଳନ କରିଥିଲେ । ଆଉ କେତେକ ମୁଦ୍ରାରେ ସେ ବିଣା ବାଦନ କରୁଥିବାର ଦୃଶ୍ୟ ଦେଖାଯାଏ । ଏଥିରୁ ସମୁଦ୍ରଗୁପ୍ତ ଜଣେ ସଙ୍ଗୀତଜ୍ଞ ଥିବାର ଜଣାଯାଏ । ବ୍ରାହ୍ମଣ୍ୟ ଧର୍ମର ପୃଷ୍ଠପୋଷକ ଥିଲେ ମଧ୍ୟ ସେ ଅନ୍ୟାନ୍ୟ ଧର୍ମ ପ୍ରତି ଉଦାର ଥିଲେ । ସମୁଦ୍ରଗୁପ୍ତ ସିଂହଳର ରାଜା ମେଘବର୍ଣ୍ଣଙ୍କୁ ବୋଧଗୟାଠାରେ ଏକ ବୌଦ୍ଧ ବିହାର କରିବାକୁ ଅନୁମତି ଦେଇଥିଲେ । ଏଥିରୁ ତାଙ୍କର ଧର୍ମ-ସହିଷ୍ଣୁତାର ପ୍ରମାଣ ମିଳେ ।
ମହନ୍ତ ଯୋଗୀ ଆଦିତ୍ୟନାଥ  (ବାଲ୍ୟନାମ: ଅଜୟ ସିଂହ ବିଷ୍ଟ ଜନ୍ମ: ୫ ଜୁନ ୧୯୭୨) ଜଣେ ଭାରତୀୟ ବାବା ଓ ହିନ୍ଦୁ ରାଷ୍ଟ୍ରବାଦୀ ରାଜନେତା  । ମାର୍ଚ୍ଚ ୨୦୧୭ରେ ଉତ୍ତର ପ୍ରଦେଶର ଏକବିଂଶତମ ମୁଖ୍ୟମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଥିଲେ । ଉତ୍ତର ପ୍ରଦେଶର ଗୋରଖପୁର ନିର୍ବାଚନ ମଣ୍ଡଳୀରୁ ଲଗାତାର ୫ଥର ସାଂସଦ ଭାବେ ନିର୍ବାଚିତ ହୋଇଥିଲେ । ୧୯୯୮ ମସିହାରୁ ଭାରତୀୟ ଜନତା ପାର୍ଟି ତରଫରୁ ଲୋକ ସଭାକୁ ସାଂସଦ ନିର୍ବାଚିତ ହୋଇଆସୁଛନ୍ତି । ଆଦିତ୍ୟନାଥ ଗୋରଖପୁରଠାରେ ଥିବା ଏକ ହିନ୍ଦୁ ଧାର୍ମିକ ସ୍ଥଳ ଗୋରଖନାଥ ମଠର ମହନ୍ତ । ସେ ସେଠାରେ ତାଙ୍କ ଧାର୍ମିକ ପିତା ମହନ୍ତ ଅବୈଦ୍ୟନାଥଙ୍କ ଅନ୍ତେ ସେପ୍ଟେମ୍ବର ୨୦୧୪ରୁ ସେ ମହନ୍ତ ଅବସ୍ଥାପିତ ହୋଇଛନ୍ତି । ସେ ସାମ୍ପ୍ରଦାୟିକ ହିଂସାରେ ନିୟୋଜିତ ଯୁବ ଦଳ ହିନ୍ଦୁ ଯୁବ ବାହିନୀର ପ୍ରତିଷ୍ଠାତା । ସେ ଜଣେ ଦକ୍ଷିଣପନ୍ଥୀ ହିନ୍ଦୁତ୍ୱ ଅଗ୍ନୀବର୍ଷୀ-କର୍ମୀ । ପ୍ରାରମ୍ଭିକ ଜୀବନ ଓ ଶିକ୍ଷା ସେ ଉତ୍ତରାଖଣ୍ଡର ପୌଡ଼ି ଗଡ଼ବାଲ ଅନ୍ତର୍ଗତ ପଞ୍ଚୁର ଗାଁର ଏକ ଗଡ଼ବାଲି ରାଜପୁତ ପରିବାରରେ ଜନ୍ମ ଗ୍ରହଣ କରିଥିଲେ । ସେ ଉତ୍ତରାଖଣ୍ଡର ଏଚ ଏନ ବି ଗଡ଼ବାଲ ବିଶ୍ୱବିଦ୍ୟାଳୟ, ଶ୍ରୀନଗର  (ଗଡ଼ବାଲ)ରୁ ଗଣିତରେ ସ୍ନାତକ ଉତୀର୍ଣ୍ଣ ହୋଇଥିଲେ  । ରାଜନୈତିକ ଜୀବନ ଦ୍ୱାଦଶ ଲୋକ ସଭାରେ ୨୬ ବର୍ଷୀୟ ଆଦିତ୍ୟ ସର୍ବ କନିଷ୍ଠ ସାଂସଦ ଥିଲେ । ସେ ଗୋରଖପୁର ଲୋକ ସଭା ନିର୍ବାଚନ ମଣ୍ଡଳୀରୁ ୧୯୯୮, ୧୯୯୯, ୨୦୦୪, ୨୦୦୯ ଏବଂ ୨୦୧୪ ମସିହାର ନିର୍ବାଚନରେ ବିଜୟୀ ହୋଇ ଲୋକ ସଭା ସାଂସଦ ହୋଇଥିଲେ । ମତ ୩ ଜାନୁଆରୀ ୨୦୧୬ରେ ଅଭିଯୁକ୍ତ ପାକିସ୍ତାନୀ ଆତଙ୍କବାଦୀଙ୍କଦ୍ୱାରା ହୋଇଥିବା ପଠାନକୋଟର ଭାରତୀୟ ବାୟୁସେନା ଉପରେ ହୋଇଥିବା ଆକ୍ରମଣ ପରେ, ଆଦିତ୍ୟନାଥ ପାକିସ୍ତାନକୁ ଶଇତାନ ସହ ତୁଳନା କରିଥିଲେ । ଆଦିତ୍ୟନାଥ ଆମେରିକା ରାଷ୍ଟ୍ରପତି ଡୋନାଲ୍ଡ ଟ୍ରମ୍ପଙ୍କ ୭ଟି ମୁସଲିମ-ଅଧିକ ଦେଶର ନାଗରିକମାନଙ୍କୁ ଆମେରିକାରେ ପଶିବାକୁ ବାରଣ ସିଦ୍ଧାନ୍ତକୁ ପ୍ରଶଂସା କରିଥିଲେ ଓ ଆତଙ୍କବାଦକୁ ରୋକିବା ପାଇଁ ଭାରତକୁ ମଧ୍ୟ ସମାନ ଧରଣର ନୀତି ଆପଣାଇବା ପାଇଁ ଆହ୍ୱାନ ଦେଇଥିଲେ । ଗୋରଖନାଥ ମନ୍ଦିର ମହନ୍ତ ୧୨ ସେପ୍ଟେମ୍ବର ୨୦୧୪ରୁ ମହନ୍ତ ଅବୈଦନାଥଙ୍କ ମୃତ୍ୟୁ ପରେ ଗୁରୁ ଗୋରଖନାଥ ମନ୍ଦିରରେ ମହନ୍ତ ହୋଇଥିଲେ । ୧୪ ସେପ୍ଟେମ୍ବର ୨୦୧୪ରେ ଯୋଗୀ ଆଦିତ୍ୟନାଥ ଗୋରଖନାଥ ମନ୍ଦିରର ପିଠାଧିଶ୍ୱର ହେବା ପରେ ରୀତି ଅନୁସାରେ ନାଥ ଉପାଧିରେ ଭୂଷିତ ହୋଇଥିଲେ ।
ଖାସ ମହଲ  (ପାର୍ସୀ: ), ଅର୍ଥାତ  "ରାଜପ୍ରାସାଦର ଉତ୍କୃଷ୍ଟ" , ମୋଗଲ ସମ୍ରାଟ ଜାହାଙ୍ଗୀରଙ୍କର ଜଣେ ଧର୍ମପତ୍ନୀ ଥିଲେ । ପରିବାର ଖାସ ମହଲ ଜୈନ ଖାନ କୋକାଙ୍କ ଝିଅ ଥିଲେ । ଜୈନ ଖାନ; ହେରାତର ଖାୱାଜା ମାକସୁଦ ଏବଂ ସମ୍ରାଟ ଆକବରଙ୍କ ପାଳିତ ମାତା ପିଜା ଜନ ଅଙ୍ଗାଙ୍କ ପୁତ୍ର ଥିଲେ । ଖାନଙ୍କ ପିତାମହ ଖାୱାଜା ହାସନଙ୍କ ଝିଅ ସାହିବ ଜମାଲ ଜାହାଙ୍ଗୀରଙ୍କୁ ବିବାହ କରିଥିଲେ ଏବଂ ତାଙ୍କ ପୁଅ ପ୍ରିନ୍ସ ପାର୍ବିଜ ମିର୍ଜାଙ୍କ ମା ' ଥିଲେ । ଖାସ ମହଲଙ୍କର ଜାଫର ଖାନ ଏବଂ ମୋଗଲ ଖାନ ନାମକ ଦୁଇ ଭାଇ ଥିଲେ ।ଜାଫର, ଆକବର ଏବଂ ଜାହାଙ୍ଗୀରଙ୍କ ଅଧୀନରେ ରହି ସେବା କରିଥିଲେ ଏବଂ ୧ ମାର୍ଚ୍ଚ ୧୬୨୨ ମସିହାରେ ମୃତ୍ୟୁ ବରଣ କରିଥିଲେ । ପରେ ମୋଗଲ ଖାନ, ଜାହାଙ୍ଗୀର ଏବଂ ତାଙ୍କ ପୁଅ ଶାହଜାହାନଙ୍କ ଅଧୀନରେ ରହି ସେବା କରିଥିଲେ ଏବଂ ୧ ଜୁଲାଇ ୧୬୫୭ ମସିହାରେ ମୃତ୍ୟୁ ବରଣ କରିଥିଲେ । ଖାସ ମହଲଙ୍କ ଭଉଣୀ ଆକବରଙ୍କ ପାଳିତ ଭାଇ ମିର୍ଜା ଅଜିଜ କୋକାଙ୍କ ପୁଅ ମିର୍ଜା ଅନୱାରଙ୍କୁ ବିବାହ କରିଥିଲେ । ବିବାହ ୧୫୯୬ ମସିହାରେ ପ୍ରିନ୍ସ ସଲିମ  (ଭବିଷ୍ୟତର ସମ୍ରାଟ ଜାହାଙ୍ଗୀର) ତାଙ୍କୁ ବିବାହ କରିବା ପାଇଁ ସ୍ଥିର କରିଥିଲେ  । କିନ୍ତୁ ଏହି ପ୍ରସ୍ତାବକୁ ନେଇ ଆକବର ଅସନ୍ତୁଷ୍ଟ ଥିଲେ । ଆକବରଙ୍କ ଆପତ୍ତିର କାରଣ ହେଉଛନ୍ତି ସାହିବ ଜମାଲ, ଯିଏକି ସଲିମଙ୍କୁ ବିବାହ କରିସାରିଥିଲେ । ତେଣୁ ଆକବର ନିକଟସ୍ଥ ସମ୍ପର୍କୀୟ ହେତୁ ବିବାହକୁ ବିରୋଧ କରିଥିଲେ । ଅବଶ୍ୟ, ଯେତେବେଳେ ଆକବର ଦେଖିଲେ ଯେ ଏହି କଥାକୁ ନେଇ ସଲିମଙ୍କ ଉପରେ ପ୍ରଭାବ ପଡିଛି, ସେତେବେଳେ ସେ ତାଙ୍କୁ ସମ୍ମତି ଦେଇଥିଲେ । ପରେ ଏହି ବିବାହ ୧୮ ଜୁନ ୧୫୯୬ ମସିହାରେ ଡୋଭେଜର ସମ୍ରାଟ ହମିଦା ବାନୁ ବେଗମଙ୍କ ଘରେ ହୋଇଥିଲା । ଯେତେବେଳେ ଜାହାଙ୍ଗୀର ସିଂହାସନ ଆରୋହଣ କଲେ, ଖାସ ମହଲ ସମ୍ରାଟ ହେଲେ । ଇଂରାଜୀ ଇଷ୍ଟ ଇଣ୍ଡିଆ କମ୍ପାନୀର ପ୍ରତିନିଧୀ ସାର ୱିଲିୟମ ହକିନ୍ସ ତାଙ୍କୁ ଜାହାଙ୍ଗୀରଙ୍କର ମୁଖ୍ୟ ପତ୍ନୀମାନଙ୍କ ମଧ୍ୟରେ ଉଲ୍ଲେଖ କରିଥିଲେ । ସ୍ଥାପତ୍ୟ ୧୬୪୨-୧୬୪୩ ମସିହାରେ, ଖାସ ମହଲ ଦିଲ୍ଲୀର ନିଜାମୁଦ୍ଦିନ ପଡ଼ିଆରେ ଥିବା ପୁରୁଣା ଦୁର୍ଗ ନିକଟରେ ଏକ ପ୍ରାସାଦ ନିର୍ମାଣ କରିଥିଲେ ।
କାଜି ଶର୍ମିନ୍ ନହିଦ୍ ନୁପୁର  (ଜନ୍ମ: ୧୭ ଡିସେମ୍ବର ୧୯୭୫), ଜଣେ ବଙ୍ଗଳାଦେଶୀ କଥାଚିତ୍ର ଅଭିନେତ୍ରୀ  । ସେ ଶାବନୁର୍ ଭାବରେ ପରିଚିତା । ୧୯୯୩ ମସିହାରେ ସେ ଚଳଚ୍ଚିତ୍ର ଜଗତରେ ତାଙ୍କର ପ୍ରଥମ ଅଭିନୟ ଆରମ୍ଭ କରିଥିଲେ । ଚଳଚ୍ଚିତ୍ର ନିର୍ମାତା ନିର୍ମାତା ଏଥେସାମ୍‌ଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଚାନ୍ଦିନୀ ରାତେ ତାଙ୍କ ଅଭିନୀତ ପ୍ରଥମ ଚଳଚ୍ଚିତ୍ର । ତାଙ୍କର ପ୍ରଥମ ସଫଳତମ ଚଳଚ୍ଚିତ୍ର ଥିଲା ୧୯୯୪ରେ ମୁକ୍ତିଲାଭ କରିଥିବା ଦୁନିଆର ବାଦ୍‌ଶାହା । ଏହି ଚଳଚ୍ଚିତ୍ରରେ ତାଙ୍କ ସ‌ହ ଅମିନ୍ ଖାନ୍ ଏବଂ ସଲମାନ ଶାଃ ଅଭିନୟ କରିଥିଲେ । ୧୯୯୬ରେ ସଲମାନଙ୍କ ମୃତ୍ୟୁ ହେବା ଆଗରୁ ଶାବନୁର୍ ତାଙ୍କ ସ‌ହ ପ୍ରାୟତଃ ସବୁ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ସଲମାନଙ୍କ ସ‌ହ ସେହି ସମୟରେ ୧୪ଟି ଚଳଚ୍ଚିତ୍ର ନିର୍ମାଣ କରିଥିଲେ । ଯାହାକି ବଙ୍ଗଳାଦେଶୀ ଚଳଚ୍ଚିତ୍ର ଜଗତରେ ସବୁଠାରୁ ଅଧିକ ସଫଳ ପାଇଥିବା ଚଳଚ୍ଚିତ୍ର ମଧ୍ୟରେ ଗଣାଯାଏ । ସଲମାନଙ୍କ ସ‌ହ ସେହି ଦୁଇ ବର୍ଷରେ ତାଙ୍କର ୧୪ଟି ଚଳଚ୍ଚିତ୍ର ଏକ ବଡ଼ ଇତିହାସ ରଚିଯାଇଥିଲା ସେହି ସମୟରେ । ଅମିନ ଖାନ୍, ଓମାର ସନେ ଭଳି ଅଭିନେତାଙ୍କ ସ‌ହ ତାଙ୍କର ଅନେକ ଚଳଚ୍ଚିତ୍ର ସଫଳ ହୋଇଥିଲା । ସଲମାନଙ୍କର ମୃତ୍ୟୁପରେ ସେ ରିଆଜ୍ ଏବଂ ଶକିଲ ଭଳି ଅଭିନେତାଙ୍କ ସ‌ହ ମଧ୍ୟ ଅଭିନୟ କରିଥିଲେ । ସେ ମନ୍ନାଙ୍କ ସ‌ହ ମଧ୍ୟ କିଛି ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୦୫ରେ ଶାବନୁର୍‌ଙ୍କ ପ୍ରଥମ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଏହି ପୁରସ୍କାର ତାଙ୍କୁ ଦୁଇ ନୟନର ଆଲୋ ପାଇଁ ମିଳିଥିଲା । ପ୍ରାରମ୍ଭିକ ଜୀବନ ଶାବନୁର୍ ୧୭ ଡିସେମ୍ବର ୧୯୭୫ରେ ବଙ୍ଗଳାଦେଶର ଜେସର୍ ଜିଲ୍ଲାର ନବରାୟଣ‌ଠାରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କ ପରିବାର ତାଙ୍କ ନାମ ରଖିଥିଲେ କାଜି ଶର୍ମିନ୍ ନହିଦ୍ ନୁପୁର । ଏହାପରେ ଧିରେ ଧିରେ ତାଙ୍କ ନାମ ପରିବର୍ତ୍ତନ ହୋଇ ଶାବନୁର୍ ରଖାଯାଇଥିଲା । ସେ ଅଭିନୟ ଜଗତରେ ଏହି ନାମରେ ପରିଚିତା । ଶାବନୁର୍ ଅର୍ଥ ରାତ୍ରି ଆଲୋକ । ଶାବନୁର୍‌ଙ୍କ ପିତାଙ୍କର ନାମ ଶାହାଜାହାନ ଚୌଧୁରୀ । ସେ ତାଙ୍କ ପରିବାରର ସବୁ ଭାଇ ଭଉଣୀଙ୍କ ମଧ୍ୟରେ ବଡ଼ । ତାଙ୍କର ଗୋଟିଏ ଭଉଣୀ ଏବଂ ଗୋଟିଏ ଭାଇ ଅଛନ୍ତି । କଥାଚିତ୍ର ଜୀବନ ଶାବନୁର୍‌ଙ୍କର ପ୍ରଥମ ଚଳଚ୍ଚିତ୍ର ୧୯୯୩ରେ ମୁକ୍ତିଲାଭ କରିଥିଲା । ନିର୍ଦ୍ଦେଶକ ଏଥେସାମ୍‌ଙ୍କର ନିର୍ଦ୍ଦେଶନାରେ ନିର୍ମିତ ଚଳଚ୍ଚିତ ଚାନ୍ଦିନୀ ରାତେ ଜରିଆରେ ସେ ତାଙ୍କର ଅଭିନୟ ଜୀବର ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ସ‌ହ ନାୟକ ଭାବରେ ଅଭିନୟ କରିଥିଲେ ସବିର୍ । ଏହି ଚଳଚ୍ଚିତ୍ରଟି ସେତେ ଭଲ ବ୍ୟବସାୟ କରିନଥିଲା । ଏହାପରେ ସେ ସଲମାନ ଶାଃଙ୍କ ସ‌ହ ୧୪ଟି ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ସବୁଯାକ ଚଳଚ୍ଚିତ୍ର ସେତେବେଳେ ବ‌ହୁତ ସଫଳତା ପାଇଥିଲା । ସଲମାନଙ୍କ ସ‌ହ ତାଙ୍କର ପ୍ରଥମ ଚଳଚ୍ଚିତ୍ର ତୁମି ଆମାର୍ ୧୯୯୪ରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ଜ‌ହିରୁଲ୍ ହକ୍ । ସଲମାନ‌ଙ୍କ ସ‌ହ ଶାବନୁର୍‌ଙ୍କର ଲଗାତାର ଚଳଚ୍ଚିତ୍ର ମୁକ୍ତିଲାଭ କରିଥିଲା । ୬ ସେପ୍ଟେମର ୧୯୯୬ରେ ସଲମାନ ଆତ୍ମହତ୍ୟା କରିଥିଲେ । ତାଙ୍କର ମୃତ୍ୟୁ ପରେ ମଧ୍ୟ ସଲାମାନଙ୍କ ସ‌ହ ଅଭିନୀତ କଥାଚିତ୍ରଗୁଡ଼ିକ ମୁକ୍ତିଲାଭ କରିଥିଲା । ସେ ସଲମାନଙ୍କ ସ‌ହ ଚଳଚ୍ଚିତ୍ର କରୁଥିବା ବେଳେ ମାତ୍ର ଗୋଟିଏ ଚଳଚ୍ଚିତ୍ରରେ ଓମାର ସନ୍ନିଙ୍କ ସ‌ହ ଅଭିନୟ କରିଥିଲେ । ସଲମାନଙ୍କର ମୃତ୍ୟୁ ପରେ ମୁକ୍ତିଲାଭ କରିଥିବା ଚଳଚ୍ଚିତ୍ର ମଧ୍ୟରେ ଦୁଇଟିରେ ଅମୀନ ଖାନ୍ ଏବଂ ଫେରଦୋସ୍ ଅହମଦ ଅଭିନୟ କରିଥିଲେ । ବ୍ୟକ୍ତିଗତ ଜୀବନ ଶାବନୁର୍‌ଙ୍କର ୬ ଡିସେମ୍ବର ୨୦୧୧ରେ ଅନୀକ ମହମଦଙ୍କ ସ‌ହ ନିର୍ବନ୍ଧ ହୋଇଥିଲା । ଏହାପରେ ସେ ୨୮ ଡିସେମ୍ବର ୨୦୧୨ରେ ତାଙ୍କୁ ବିବାହ କରିଥିଲେ । ଅନୀକ ଜନେ ବ୍ୟବସାୟୀ ଏବଂ ଉଦ୍ୟୋଗପତି । ଏହାପରେ ସେ ଅଷ୍ଟେଲିଆର ବାସ କରିଥିଲେ । ୨୯ ଡିସେମ୍ବର ୨୦୧୩ରେ ତାଙ୍କର ଗୋଟିଏ ପୁଅ ହୋଇଥିଲା । ତାଙ୍କର ପୁଅର ନାମ ରଖାଯାଇଥିଲା ଆଇଜାନ୍ ନେହାନ୍ ସେ ଢାକାରେ ଗୋଟିଏ ବିଦ୍ୟାଳୟ ପ୍ରତିଷ୍ଠା କରିଛନ୍ତି ।
ଶର ତୃଣ ଏକ ପ୍ରକାରର ଘାସ ଜାତୀୟ ଦୀର୍ଘଜୀବୀ ତୃଣ । ଏହାର ବୈଜ୍ଞାନିକ ନାମ ଏବଂ ସାଧାରଣ ଇଂରାଜୀରେ ଏହି ଘାସକୁ ତଥା ମଧ୍ଯ କୁହାଯାଏ । ଏହି ଜାତୀୟ ତୃଣ ମୁଖ୍ଯତଃ ପୂର୍ବ,ପଶ୍ଚିମ ତଥା ଦକ୍ଷିଣ ପୂର୍ବ ଏସିଆରେ ଦେଖିବାକୁ ମିଳିଥାଏ ଏବଂ ଏହାର ଉତ୍ପତ୍ତି ଦକ୍ଷିଣ ପୂର୍ବ ଏସିଆରେ ହୋଇଛି । ଓଡ଼ିଆରେ ଏହି ଘାସକୁ କାଣ୍ଡଶର ତଥା କେବଳ ଶର ଘାସ ମଧ୍ଯ କୁହାଯାଏ । ଆବାସ ସ୍ଥଳ ଭାରତ,ବଙ୍ଗଳାଦେଶ,ଶ୍ରୀଲଙ୍କା,ନେପାଳ ଏବଂ ଅନ୍ଯ ଦକ୍ଷିଣପୂର୍ବ ଏସୀୟ ଦେଶ । ବୈଶିଷ୍ଟ୍ଯ ଏ ଗଛ ଆଖୁଗଛ ଭଳି । ପାହାଡ଼ିଆ ଅଞ୍ଚଳରେ ଭଲ ବଢିପାରେ । ଶର ତୃଣ ପ୍ରାୟ 10ରୁ 12 ମିଟର ପର୍ଯ୍ୟନ୍ତ ଉଚ୍ଚ ହୋଇଥାଏ । ଆଗେ ଏ ଗଛର ପତ୍ରରେ ଘର ଛାଆଣି ଏବଂ ପାନବରଜର ତାଟି ହେଉଥିଲା । ଏହାର ଡାଙ୍ଗଦ୍ୱାରା ଧନୁଶରର ବେଣ୍ଟ ଓ କାଠି କଲମ ମଧ୍ଯ ହେଉଥିଲା । ବଂଶ ବିସ୍ତାର ବୀଜରୁ ଏହି ଘାସ ଜାତୀୟ ଗଛର ବଂଶ ବଢିଥାଏ । ତେବେ ଆଧୁନିକ ଯୁଗରେ ମନୁଷ୍ଯକୃତ ଚାଷବାସ ଅଦି କାରଣରୁ ଦିନକୁ ଦିନ ଶର ତୃଣ ଦୂର୍ଲଭ ହେବାକୁ ବସିଲାଣି ।
ସିକାନ୍ଦ୍ରା ରାଓ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ହଥ୍ରସ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିକାନ୍ଦ୍ରା ରାଓ ୨୭.୬୮୮୧ ଉତ୍ତର ଅକ୍ଷାଂଶ ଓ ୭୮.୩୮୧୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିକାନ୍ଦ୍ରା ରାଓ ସହରର ମୋଟ ଜନସଂଖ୍ୟା ୩୮୪୮୫ ଅଟେ । ସେଥି ମଧ୍ୟରୁ ୫୨.୪୮% ଜଣ ପରୁଷ ହୋଇଥିବା ବେଳେ ୪୭.୫୨% ଜଣ ନାରୀ ଅଟନ୍ତି । ସିକାନ୍ଦ୍ରା ରାଓର ସାକ୍ଷରତା ହାର ୪୫.୭୫% ଅଟେ । ଏହା ଜାତୀୟ ହାରଠାରୁ ୧୯.୦୯% ପ୍ରତିଶତ କମ ଅଟେ । ସେଥିରୁ ୨୭.୯୬% ପ୍ରତିଶତ ପୁରୁଷ ଓ ୧୭.୭୮% ନାରୀ ଅଟନ୍ତି । ୧୭.୧୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସିକାନ୍ଦ୍ରା ରାଓର ସରକାରୀ ଭାଷା ଅଟେ ।
ବିନ୍ଦୁ ଅମ୍ମିନୀ ଜଣେ ଭାରତୀୟ ଓକିଲ ଏବଂ କୋଳିକୋଡ଼ସ୍ଥିତ ସରକାରୀ ଆଇନ ମହାବିଦ୍ୟାଳୟର ଅଧ୍ୟାପିକା ତଥା ଜଣେ କର୍ମୀ । ଭାରତୀୟ ସର୍ବୋଚ୍ଚ ନ୍ୟାୟାଳୟ ପ୍ରଜନନ ବୟସର ମହିଳାମାନଙ୍କୁ ଶବରୀମାଳା ମନ୍ଦିରରେ ପ୍ରବେଶ କରିବାକୁ ଅନୁମତି ପାଇଁ ନିଷ୍ପତ୍ତି ଦେବା ପରେ ମନ୍ଦିରରେ ପ୍ରବେଶ କରିବାରେ ଦଶରୁ ପଚାଶ ବର୍ଷ ବୟସର ଦୁଇ ପ୍ରଥମ ମହିଳାଙ୍କ ମଧ୍ୟରୁ ସେ ଜଣେ । ପ୍ରାରମ୍ଭିକ ଜୀବନ ଏବଂ ଶିକ୍ଷା ଅମ୍ମିନୀ କେରଳର ପତନମତିଟ୍ଟାରୁ । ସେ ପାଞ୍ଚ ଭାଇଭଉଣୀଙ୍କ ମଧ୍ୟରୁ ସାନ । ତାଙ୍କ ମା ତାଙ୍କ ବାପାଙ୍କୁ ଛାଡ଼ିବା ପରେ ତାଙ୍କ ମା ତାଙ୍କୁ ଦାରିଦ୍ର୍ୟ ଭିତରେ ପାଳିଥିଲେ । ତାଙ୍କ ପରିବାରରୁ କଲେଜରେ ପଢ଼ିବାରେ ସେ ପ୍ରଥମ । ଜଣେ ଛାତ୍ରୀ ଭାବେ ସେ ସିପିଆଇ  (ଏମଏଲ) ଛାତ୍ରଛାତ୍ରୀ ଶାଖା କେରଳ ବିଦ୍ୟାର୍ଥୀ ସଂଗଠନରେ ଜଣେ ନେତ୍ରୀ ଥିଲେ ଏବଂ ସିପିଆଇର  (ଏମଏଲ) ସର୍ବକନିଷ୍ଠ ମହିଳା ରାଜ୍ୟ ସଂଯୋଜିକା ହୋଇଥିଲେ  । ଟାଇମ ପତ୍ରିକା ଅନୁସାରେ,  "ସେ ସ୍ପଷ୍ଟ କରିଛନ୍ତି ଯେ ସେ ଯେଉଁ ଦଳରେ ଥିଲେ ତାହା ରାଜ୍ୟ ସ୍ୱୀକୃତିପ୍ରାପ୍ତ ଏବଂ ସେ କେବେ ବି ସଶସ୍ତ୍ର ବିଦ୍ରୋହରେ ବିଶ୍ୱାସ କରିନାହାଁନ୍ତି" , ଏବଂ ସେ ୨୦୧୧ରେ ଦଳ ଛାଡ଼ିଥିଲେ । ୨୦୧୯ରେ ସିପିଆଇ  (ଏମଏଲ) ପଲିଟବ୍ୟୁରୋ ସଦସ୍ୟ ପିଜେ ଜେମ୍ସ କହିଥିଲେ ଯେ ଅମ୍ମିନୀ ଦଶ ବର୍ଷ ଧରି ଦଳ ସହିତ ସଂଯୁକ୍ତ ହୋଇନାହାଁନ୍ତି  । ସେ ପତନମତିଟ୍ଟାର ପ୍ରମଡୋମର ନେତାଜୀ ଉଚ୍ଚ ମାଧ୍ୟମିକ ବିଦ୍ୟାଳୟରେ ପଢ଼ିଥିଲେ ଏବଂ ପତନମତିଟ୍ଟାର କ୍ୟାଥୋଲିକେଟ କଲେଜରୁ ପ୍ରାକ-ଡିଗ୍ରୀ ପଢ଼ିଥିଲେ । ଅମ୍ମିନୀ ଏର୍ଣ୍ଣାକୁଲମସ୍ଥିତ ସରକାରୀ ଆଇନ ମହାବିଦ୍ୟାଳୟରୁ ଆଇନ ସ୍ନାତକ  (ଏଲ. ଏଲ. ବି.) ଏବଂ ତିରୁଅନନ୍ତପୁରମସ୍ଥିତ କେରଳ ବିଶ୍ୱବିଦ୍ୟାଳୟର କାରିଆଅଟମ କ୍ୟାମ୍ପସରୁ ଆଇନର ସ୍ନାତକୋତ୍ତର  (ଏଲ. ଏଲ. ଏମ.) ଲାଭକରିଥିଲେ  ।
ପବିତ୍ର ପାଣିଗ୍ରାହୀ  ( ଜନ୍ମ : ୫ ଜୁନ ୧୯୬୩), ଜଣେ ଓଡ଼ିଆ ଲେଖକ  । ସେ ଗଳ୍ପ, ପ୍ରବନ୍ଧ, ଉପନ୍ୟାସ, ଜୀବନୀ ଓ ଅନୁବାଦ ଆଦି ଓଡ଼ିଆ ସାହିତ୍ୟର ବହୁବିଭାଗରେ ଲେଖନି ଚାଳନା କରିଛନ୍ତି । ବୃତିଗତ ସେ ଜଣେ ଇତିହାସ ଅଧ୍ୟାପକ । ବ୍ୟକ୍ତିଗତ ଜୀବନ ପବିତ୍ର ୧୯୬୩ ମସିହା ଜୁନ ମାସ ୫ତାରିଖ ଦିନ ଭଦ୍ରକ ଜିଲ୍ଲାର ଏରଡ଼ାଠାରେ ଜନ୍ମଗ୍ରହଣ କରିଥିଲେ । ଭଦ୍ରକରୁ ସ୍କୁଲ କଲେଜ ଶିକ୍ଷା ସମାପ୍ତ କରି, ଉତ୍କଳ ବିଶ୍ୱବିଦ୍ୟାଳୟରୁ ସେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ତାଙ୍କ ପରିବାରେ ଧର୍ମପତ୍ନୀ ସୁଚିତ୍ରା ଓ ଜ୍ୟେଷ୍ଠ ପୁତ୍ର ସୌମଶ୍ରୀ ଉଭୟ ସାହିତ୍ୟିକ ଓ ଉଭୟଙ୍କର ଅନେକ ପୁସ୍ତକ ପ୍ରକାଶିତ ହୋଇ ସାରିଛି । କନିଷ୍ଠ ପୁତ୍ରଙ୍କ ନାମ ସତ୍ୟଶ୍ରୀ । ସାହିତ୍ୟ ସର୍ଜନା ସେ ଛାତ୍ରାବସ୍ଥାରୁ ଲେଖାଲେଖି ଆରମ୍ଭ କରିଥିଲେ । ଭଦ୍ରକ କଲେଜରେ ଆଇଏ ପଢୁଥିବା ସମୟରେ ତାଙ୍କର ପ୍ରଥମ ଗପ  'ଅନ୍ଧାରର ଅନ୍ଧ ମନ' , କଲେଜ ପତ୍ରିକା  'ପଲ୍ଲୀ ଭାରତୀ' ରେ ପ୍ରକାଶ ପାଇଥିଲା । ଉତ୍କଳ ବିଶ୍ୱବିଦ୍ୟାଳୟରେ ପଢୁଥିବା ସମୟରେ ତାଙ୍କର ସାହିତ୍ୟ ସର୍ଜନା ଅଧିକ ମୁଖରିତ ହୋଇଥିଲା । ବିଶ୍ୱବିଦ୍ୟାଳୟ ପତ୍ରିକା  'ବାଣୀ ବିକାଶ' ର ସେ ସମ୍ପାଦକ ଭାବରେ ନିର୍ବାଚିତ ହୋଇଥିଲେ । ସେ ମୁଖ୍ୟତଃ ଜଣେ ଗାଳ୍ପିକ ହୋଇଥିବା ବେଳେ ପ୍ରବନ୍ଧ, ଉପନ୍ୟାସ, ଜୀବନୀ ଓ ଅନୁବାଦ ଆଦି ଓଡ଼ିଆ ସାହିତ୍ୟର ବହୁବିଭାଗରେ ସେ ଲେଖନି ଚାଳନା କରିଛନ୍ତି । ୧୯୮୮ ମସିହା ବେଳକୁ  "ଗଳ୍ପଝର"  ନାମକ ପତ୍ରିକା ସମ୍ପାଦାନା ସହିତ ସେ ଜଡ଼ିତ ଥିଲେ । ସେହି ପତ୍ରିକାର ପ୍ରକାଶକ ବିଜୟ କୁମାର ସାହୁ ତାଙ୍କର ପ୍ରଥମ ଗଳ୍ପ ସଂକଳନ ପ୍ରେମିକର ଦଶାବତାର ମଧ୍ୟ ପ୍ରକାଶ କରିଥିଲେ । ବସନ୍ତ ମୁଦୁଲୀ ସ୍ମୃତି ସଂସଦ ଭଳି ଅନୁଷ୍ଠାନ ସହ ସେ ଜଡ଼ିତ ରହିଆସିଛନ୍ତି । ରଚନାବଳୀ ପବିତ୍ରଙ୍କର ସମୁଦାୟ ୩୩ଟି ପୁସ୍ତକ ପ୍ରକାଶିତ ହୋଇସାରିଛି । ସେଥି ମଧ୍ୟରୁ ୮ଟି ଶିଶୁ ସାହିତ୍ୟ ଓ ୮ଟି କବିତା ପୁସ୍ତକ ଅନ୍ତର୍ଭୁକ୍ତ । ତାଙ୍କ ସମ୍ପାଦନାରେ ୬ଟି ଗଳ୍ପ, ୫ଟି କବିତା ଓ ୩ଟି ଅନୁଦିତ ପୁସ୍ତକ ପ୍ରକାଶିତ ହୋଇଛି ।
ସୋରଡ଼ା  (କ୍ରମିକ ସଂଖ୍ୟା: ୧୨୯) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସୋରଡ଼ା  (ବି), ବେଲଗୁଣ୍ଠା  (ବି), ସୋରଡ଼ା ବ୍ଳକ ଓ ବେଲଗୁଣ୍ଠା ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପୂର୍ଣ୍ଣଚନ୍ଦ୍ର ସ୍ୱାଇଁ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବସନ୍ତ କୁମାର ବିଷୋଇଙ୍କଠାରୁ ୧୬୦୦୦ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପୂର୍ଣ୍ଣ ଚନ୍ଦ୍ର ସ୍ୱାଇଁ, ସ୍ୱାଧୀନ ପ୍ରାର୍ଥୀ ନୀଳମଣି ବିଷୋୟୀଙ୍କଠାରୁ ୪,୦୧୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ମାଙ୍ଗ୍ରୋଲ୍, ରାଜସ୍ଥାନ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ଜୁନଗଧ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାଙ୍ଗ୍ରୋଲ୍, ରାଜସ୍ଥାନ ୨୧.୧୨୨୭ ଉତ୍ତର ଅକ୍ଷାଂଶ ଓ ୭୦.୧୧୪୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୭୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଙ୍ଗ୍ରୋଲ୍, ରାଜସ୍ଥାନ ସହରର ମୋଟ ଜନସଂଖ୍ୟା ୫୫୦୯୪ ଅଟେ । ସେଥି ମଧ୍ୟରୁ ୫୧.୧୧% ଜଣ ପରୁଷ ହୋଇଥିବା ବେଳେ ୪୮.୮୯% ଜଣ ନାରୀ ଅଟନ୍ତି । ମାଙ୍ଗ୍ରୋଲ୍, ରାଜସ୍ଥାନର ସାକ୍ଷରତା ହାର ୫୮.୩୮% ଅଟେ । ଏହା ଜାତୀୟ ହାରଠାରୁ ୬.୪୬% ପ୍ରତିଶତ କମ ଅଟେ । ସେଥିରୁ ୩୫.୧୨% ପ୍ରତିଶତ ପୁରୁଷ ଓ ୨୩.୨୬% ନାରୀ ଅଟନ୍ତି । ୧୬.୨୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ମାଙ୍ଗ୍ରୋଲ୍, ରାଜସ୍ଥାନର ସରକାରୀ ଭାଷା ଅଟେ ।
ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ହିସାବ ନିକାଶ ୧୯୮୨ ମସିହାରେ ମୁକ୍ତିଲାଭ କରିଥିଲା ।
ବୈରାଗୀ ଜେନା  (୪ ଜୁନ ୧୯୨୯ - ୯ ଜୁଲାଇ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ଦଳ, ଭାରତୀୟ ଲୋକ ଦଳ, ଭାରତୀୟ ଜାତୀୟ କଂଗ୍ରେସ, ଉତ୍କଳ କଂଗ୍ରେସ ଆଦିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ବୈରାଗୀ ଓଡ଼ିଶା ବିଧାନ ସଭାକୁ ତିନିଥର ଏବଂ ଲୋକ ସଭାକୁ ଥରେ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୈରାଗୀ ଜେନା ୧୯୨୯ ମସିହାର ଜୁନ ମାସ ୪ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଦୈତାରୀ ଜେନା । ସେ କଳାରେ ଇଣ୍ଟରମିଡିଏଟ୍ କରିଥିଲେ । ବୈରାଗୀ ସୁମିତା ଦେବୀଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ୩ଟି ଝିଅ ଅଛନ୍ତି । ରାଜନୈତି ଜୀବନ ବୈରାଗୀ ଜେନା ଓଡ଼ିଶା ତଥା ଭାରତୀୟ ରାଜନୀତିରେ ଜନତା ଦଳ, ଭାରତୀୟ ଲୋକ ଦଳ, ଭାରତୀୟ ଜାତୀୟ କଂଗ୍ରେସ, ଉତ୍କଳ କଂଗ୍ରେସ ଆଦିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ବୈରାଗୀ ୧୯୬୧ ମସିହାରେ ପ୍ରଥମଥର ପାଇଁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଚାନ୍ଦାବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ସେ ୧୯୬୧ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୬୧ ମସିହାରୁ ୧୯୬୭ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଉତ୍କଳ କଂଗ୍ରେସର ପ୍ରତିନିଧି ଭାବରେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୪ ମସିହାରୁ ୧୯୭୭ ମସିହାଯାଏଁ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଭାରତୀୟ ସାଧାରଣ ନିର୍ବାଚନରେ ସେ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଲୋକ ଦଳର ପ୍ରତିନିଧି ଭାବରେ ୬ଷ୍ଠ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ଲୋକ ସଭାରେ ସେ ୧୯୭୭ ମସିହାରୁ ୧୯୭୯ ମସିହାଯାଏଁ କାର୍ଯ୍ୟ କରିଥିଲେ । ୧୯୯୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଜନତା ଦଳର ପ୍ରତିନିଧି ଭାବରେ ପୁଣିଥରେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୯୦ ମସିହାରୁ ୧୯୯୫ ମସିହାଯାଏଁ କାର୍ଯ୍ୟ କରିଥିଲେ ଏବଂ ବିଜୁ ପଟ୍ଟନାୟକଙ୍କର ସରକାରରେ ସେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବୈରାଗୀ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଭାବରେ ୨ ଜାନୁଆରୀ ୧୯୯୧ରୁ ୪ ଜାନୁଆରୀ ୧୯୯୩ ଯାଏଁ କାର୍ଯ୍ୟ କରିଥିଲେ ଏବଂ ୪ ଜାନୁଆରୀ ୧୯୯୩ରୁ ୧୫ ମାର୍ଚ୍ଚ ୧୯୯୫ ଯାଏଁ ସୂଚନ ଓ ଲୋକସମ୍ପର୍କ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ବୈରାଗୀ ଜେନା ୨୦୦୨ ମସିହାର ଜୁଲାଇ ମାସ ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୩ ବର୍ଷ ବୟସ ହୋଇଥିଲା । ୨୦୦୨ ମସିହାର ସେପ୍ଟେମ୍ବର ମାସ ୨୩ ତାରିଖରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ସୁନୀତି ଦେବୀ  (୩୦ ସେପ୍ଟେମ୍ବର ୧୮୬୪ - ୧୦ ନଭେମ୍ବର ୧୯୩୨) ବ୍ରିଟିଶ ଭାରତର ରାଜକୁମାରୀ ରାଜ୍ୟ କୁଚ୍ ବେହାର୍ର ମହାରାଣୀ ଥିଲେ  । ବାଲ୍ୟ ଜୀବନ ସେ ଖ୍ୟାତନାମା ବ୍ରହ୍ମୋ ସମାଜ ସଂସ୍କାରକ, କଲିକତାର କେଶବ ଚନ୍ଦ୍ର ସେନଙ୍କ ଝିଅ ଥିଲେ । ଯେତେବେଳେ ତାଙ୍କୁ ମାତ୍ର ଚଉଦ ବର୍ଷ ହୋଇଥିଲା, ସେ ୧୮୭୮ ମସିହାରେ କୁଚ୍ ବେହାର‌ର ମହାରାଜା ନ୍ରିପେନ୍ଦ୍ର ନାରାୟଣ  (୧୮୬୩-୧୯୧୧)ଙ୍କ ସହିତ ବିବାହ କରିଥିଲେ  । ବିବାହ ପରେ ସେ ଦୁଇ ବର୍ଷ ପର୍ଯ୍ୟନ୍ତ ତାଙ୍କ ପିତାଙ୍କ ସ୍ଥାନରେ ରହିଲେ, କାରଣ ନାରାୟଣ ବିବାହ ପରେ ତୁରନ୍ତ ଉଚ୍ଚଶିକ୍ଷା ପାଇଁ ଲଣ୍ଡନ ଯାଇଥିଲେ । ସେ ଚାରି ପୁଅ ଏବଂ ତିନି ଝିଅଙ୍କ ମାତା ଥିଲେ: ପୁଅ ରାଜେନ୍ଦ୍ର ନାରାୟଣ, ଜିତେନ୍ଦ୍ର ନାରାୟଣ, ଭିକ୍ଟର ନିତେନ୍ଦ୍ର ନାରାୟଣ, ହିତେନ୍ଦ୍ର ନାରାୟଣ, ଏବଂ ଝିଅ ପ୍ରତୀଭା ଦେବୀ, ସୁଧୀରା ଦେବୀ ଏବଂ ସୁକ୍ରତୀ ଦେବୀ । ତାଙ୍କ ଝିଅ ସୁଧିରା ଏବଂ ପ୍ରତୀଭା ଇଂଲଣ୍ଡର ୱାଇଟୱିକ୍ ମାନୋରର ଦୁଇ ଭାଇ ଆଲାନ୍ ଏବଂ ମାଇଲସ୍ ମାଣ୍ଡରଙ୍କୁ ବିବାହ କରିଥିଲେ । ମନୋର ନ୍ୟାସନାଲ ଟ୍ରଷ୍ଟର ଏକ ଅଂଶ ଥିଲେ । ତାଙ୍କ ପୁଅମାନଙ୍କ ମଧ୍ୟରୁ ରାଜେନ୍ଦ୍ର ନାରାୟଣ ଏବଂ ଜିତେନ୍ଦ୍ର ନାରାୟଣ ପରେ କୁଚ୍ ବେହାର‌ର ମହାରାଜା ହୋଇଥିଲେ । ଗାୟତ୍ରୀ ଦେବୀ ଏବଂ ଇଲା ଦେବୀ ତାଙ୍କ ପୁତ୍ର ଜିତେନ୍ଦ୍ର ନାରାୟଣ ଭୁପ ବାହାଦୂରଙ୍କ ଝିଅ ଥିଲେ । କାର୍ଯ୍ୟ ୧୮୮୭ ମସିହାରେ, ତାଙ୍କ ସ୍ୱାମୀ ନିପେନ୍ଦ୍ର ନାରାୟଣଙ୍କୁ ଓ ପ୍ରଦାନ କରାଯାଇଥିଲା । ପୁରସ୍କାର ପାଇଥିବା ସୁନୀତି ଦେବୀ ପ୍ରଥମ ଭାରତୀୟ ମହିଳା ହୋଇଥିଲେ । ସେ ୧୮୯୮ ମସିହାରେ ରାଣୀ ଭିକ୍ଟୋରିଆର ହୀରା ଜୟନ୍ତୀ ଉତ୍ସବରେ ଏବଂ ୧୯୧୧ ମସିହାରେ ଦିଲ୍ଲୀ ଦର୍ବାରରେ ତାଙ୍କ ସ୍ୱାମୀ କୁଚ୍ ବେହାର‌ର ମହାରାଜାଙ୍କ ସହ ଯୋଗ ଦେଇଥିଲେ । ସେ, ନିଜ ଭଉଣୀ ସୁଚାରୁ ଦେବୀଙ୍କ ସହିତ ନିଜର ସୁନ୍ଦର ପୋଷାକ ଶୈଳୀ ପାଇଁ ଉଲ୍ଲେଖନୀୟ ଥିଲେ । ତାଙ୍କ ସ୍ୱାମୀ ତାଙ୍କ ନାମରେ ୧୮୮୧ ମସିହାରେ ଏକ ବାଳିକା ବିଦ୍ୟାଳୟ ସ୍ଥାପନ କରିଥିଲେ ଯାହା ପରେ ସୁନୀତି ଏକାଡେମୀ ନାମରେ ନାମିତ ହୋଇଥିଲା । ବିଦ୍ୟାଳୟ ପ୍ରତିଷ୍ଠା ପଛରେ ସୁନୀତି ଦେବୀଙ୍କ ହାତ ଥିଲା । ସେ ଜଣେ ଶିକ୍ଷାବିତ ତଥା ହୃଦୟରେ ଜଣେ ମହିଳା ଅଧିକାର କର୍ମୀ ଥିଲେ, ଅନୁଷ୍ଠାନ ପାଇଁ ବାର୍ଷିକ ଅନୁଦାନ ପ୍ରଦାନ କରିବା ସହିତ ବାଳିକା ଛାତ୍ରୀମାନଙ୍କୁ ଟ୍ୟୁସନ ଫି ପ୍ରଦାନରୁ ମୁକ୍ତ କରିଥିଲେ ଏବଂ ସଫଳ ଛାତ୍ରମାନଙ୍କୁ ମଧ୍ୟ ପୁରସ୍କୃତ କରିଥିଲେ । କେତେକ ବିବାଦକୁ ଏଡ଼ାଇବାକୁ ଯାଇ ଆଉ ଏକ ପ୍ରୟାସରେ ସେ ନିର୍ଦ୍ଦେଶ ଦେଇଛନ୍ତି ଯେ ଝିଅମାନଙ୍କୁ ସ୍କୁଲକୁ ନେଇ ଯାଉଥିବା କାରର ଝରକା ପରଦାଦ୍ୱାରା ଆଚ୍ଛାଦିତ ହେବ । ସେ ତାଙ୍କ ଭଉଣୀ ସୁଚାରୁ ଦେବୀ  (ମୟୂରଭଞ୍ଜର ମହାରାଣୀ)ଙ୍କ ସହ ୧୯୦୮ ମସିହାରେ ଦାର୍ଜିଲିଂଠାରେ ମହାରାଣୀ ବାଳିକା ଉଚ୍ଚ ବିଦ୍ୟାଳୟର ମୂଳଦୁଆ ମଧ୍ୟ ପ୍ରଦାନ କରିଥିଲେ  ।. ସେ ୧୯୩୨ ମସିହାରେ ରାଜ୍ୟ ପରିଷଦର ସଭାପତି ତଥା  "ଅଲ୍ ବେଙ୍ଗଲ ଓମ୍ୟାନ ୟୁନିୟନ" ର ପ୍ରଥମ ସଭାପତି ଥିଲେ ଏବଂ ଚାରୁଲତା ମୁଖାର୍ଜୀ, ସରୋଜ ନଳିନୀ ଦତ୍ତ, ଟି. ଆର. ନେଲି ଏବଂ ତାଙ୍କ ଭଉଣୀ ସୁଚାରୁ ଦେବୀଙ୍କ ପରି ବଙ୍ଗଳାର ଅନ୍ୟ ମହିଳା ଅଧିକାର କର୍ମୀଙ୍କ ସହ କାର୍ଯ୍ୟ କରିଥିଲେ । ସେ ୧୯୩୨ ମସିହାରେ ରାଞ୍ଚିରେ ମୃତ୍ୟୁ ବରଣ କରିଥିଲେ ।
ଆଞ୍ଜାଇନା ବା ହୃତ୍‌ଶୂଳ ଏକ ପ୍ରକାର ଛାତି ଯନ୍ତ୍ରଣା ଯେଉଁଥିରେ ଛାତି ଚାପିହେଲା ଭଳି ଲାଗେ ଓ ଏହା ହୃତ୍‌ପିଣ୍ଡର ମାଂସପେଶୀକୁ ରକ୍ତ ସରବରାବ କମ୍ ହେବାରୁ ହୁଏ  ଏହି କଷ୍ଟ ହନୁ ହାଡ଼ କିମ୍ବା ବାହୁକୁ ବ୍ୟାପିପାରେ  ଅଣନିଶ୍ୱାସ, ଝାଳ ବୋହିବା ବା ଅଇ ହୋଇପାରେ  ଯଦି ଏହା କେବଳ ବ୍ୟାୟାମ କିମ୍ବା ମାନସିକ ଚାପ ସହିତ ଘଟେ ଏବଂ ବିଶ୍ରାମର କିଛି ମିନିଟ୍ ମଧ୍ୟରେ ସମାଧାନ ହୁଏ ତେବେ ଏହା ସ୍ଥିର ଆଞ୍ଜାଇନା ଅଟେ  ଯଦି ଏହା ଅପ୍ରତ୍ୟାଶିତ ଭାବରେ ହୁଏ, ବିଶ୍ରାମ ସମୟରେ ହୁଏ, କିମ୍ବା ବିଶ୍ରାମ ସହିତ ଶୀଘ୍ର ସମାଧାନ ନହୁଏ ତେବେ ଏହା ଅସ୍ଥିର ଆଞ୍ଜାଇନା ଅଟେ  ସାଧାରଣତଃ ହୃତ୍‌ପିଣ୍ଡକୁ ରକ୍ତ ସରବରାହ କରୁଥିବା ଧମନୀରେ ଅବରୋଧ ବା ସ୍ପାଜ୍ମ/ ସଙ୍କୋଚନ ହେଲେ ଆଞ୍ଜାଇନା ହୁଏ  ହାଇପରଲିପିଡେମିଆ, ଉଚ୍ଚ ରକ୍ତଚାପ, ତମାଖୁ ସେବନ, ମଧୁମେହ ଏବଂ ମେଦବହୁଳତା ଯୋଗୁ ଏହି ରୋଗ ସଙ୍କଟ ରହିଥାଏ । ଅନ୍ୟାନ୍ୟ କାରଣ ମଧ୍ୟରେ ଆନିମିଆ, ଅନିୟମିତ ହୃତ୍ ସ୍ପନ୍ଦନ, ହୃଦ୍‌ପାତ ଏବଂ ଉଚ୍ଚ ରକ୍ତଚାପ ଯୋଗୁ ହୋଇପାରେ  ସମାନ ଲକ୍ଷଣ ସୃଷ୍ଟି କରୁଥିବା ଅନ୍ୟାନ୍ୟ ଅବସ୍ଥାମାନଙ୍କର ନାମ ମହାଧମନୀ ବ୍ୟବଚ୍ଛେଦନ, ପଲ୍‌ମୋନାରି ଏମ୍ବୋଲାଇଜିମ୍, ପେରିକାର୍ଡାଇଟିସ୍, ଗ୍ୟାଷ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ, ନିମୋଥୋରାକ୍ସ, ଛାତି କାନ୍ଥରେ ଯନ୍ତ୍ରଣା ଏବଂ ଉତ୍କଣ୍ଠା ଅନ୍ତର୍ଭୁକ୍ତ  ଚିକିତ୍ସାରେ ଜୀବନଶୈଳୀ ପରିବର୍ତ୍ତନ କରିବାକୁ ଉପଦେଶ ଏବଂ ଔଷଧ ଦିଆଯାଏ  ଆଞ୍ଜାଇନା ଆକ୍ରମଣ ଏବଂ ଜଟିଳତା ରୋକିବାକୁ ବିଟା ବ୍ଲକର, କ୍ୟାଲସିଅମ ଚ୍ୟାନେଲ ଅବରୋଧକ, ଷ୍ଟାଟିନ, ଆସ୍ପିରିନ୍, ଏବଂ ଏସିଇ ଇନହିବିଟର ଦିଆଯାଏ । ତୀବ୍ର ଆକ୍ରମଣ ହେଉଥିଲେ ନାଇଟ୍ରୋଗ୍ଲିସେରିନ ବ୍ୟବ‌ହାର କରାଯାଇପାରେ। ଏଗୁଡିକ ପର୍ଯ୍ୟାପ୍ତ ନହେଲେ ଅସ୍ତ୍ରୋପଚାର ପାଇଁ ସୁପାରିଶ କରାଯାଇପାରେ  ଚିକିତ୍ସା ଫଳାଫଳ ଭଲ ହୋଇପାରେ  ପାଶ୍ଚାତ୍ୟ ଜଗତରେ ୩.୫% ଲୋକଙ୍କର ସ୍ଥିର ଆଞ୍ଜିନା ଥାଏ  ୬୫ ବର୍ଷରୁ ଅଧିକ ୧୫% ପୁରୁଷଙ୍କର ଏବଂ ୧୧% ମହିଳାଙ୍କର ଏହି ରୋଗ ହୁଏ । ଏହି ଶବ୍ଦଟି ଲାଟିନ୍ ଆଙ୍ଗେର୍  "ଟାଙ୍ଗିବା"  ଏବଂ ପେକ୍ଟସ୍  "ଛାତି" ରୁ ଉତ୍ପନ୍ନ, ଏବଂ ଏହାକୁ  "ଛାତିରେ ଏକ ଅଜବ ଅନୁଭବ"  ଭାବରେ ଅନୁବାଦ କରାଯାଇପାରେ
ଏଫାଭିରେଞ୍ଜ/ଲାମିଭୁଡିନ/ଟେନୋଫୋଭିର ବା ଇଏଫଭି/୩ଟିସି/ଟିଡିଏଫ  (ଇଂରାଜୀ ଭାଷାରେ ବା /3 / , ବିକ୍ରୟ ନାମ ଟେଲୁରା) ଏକ ସ୍ଥିରୀକୃତ ମାତ୍ରାର ଔଷଧ ମିଶ୍ରଣ   ଯାହା ଏଚଆଇଭି/ଏଡସ ରୋଗର ଚିକିତ୍ସାରେ ଦିଆଯାଏ  । ଏହି ମିଶ୍ରିତ ଔଷଧରେ ଏଫାଭିରେଞ୍ଜ, ଲାମିଭୁଡିନ, ଓ ଟେନୋଫୋଭିର   ଔଷଧମାନ ଥାଏ । ବିକାଶଶୀଳ ଦେଶରେ   ଏହା ପ୍ରଥମ ଧାଡ଼ିର ପସନ୍ଦ ଔଷଧ । ଏହା ପାଟିରେ ଦିଆଯାଏ । ଏହି ଔଷଧ ଯୋଗୁ ଗଣ୍ଠି ଯନ୍ତ୍ରଣା, ନିଦ୍ରାଳୁ କିନ୍ତୁ ନିଦ୍ରା ସମସ୍ୟା, ମୁଣ୍ଡବିନ୍ଧା ଓ ଗଲୁ ଆଦି ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ । ଅବସାଦ  , ସାଇକୋସିସ  , ବା ଓଷ୍ଟିଓନେକ୍ରୋସିସ   ଇତ୍ୟାଦି ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟ ଦେଖାଯାଇପାରେ । ଅପସ୍ମାର   ରୋଗ ଥିଲେ ଅଧିକ ବାତ   ମାରିପାରେ । ପୂର୍ବରୁ ବୃକ୍‌କ ସମସ୍ୟା   ଥିଲେ ଅଧିକ ଯତ୍ନରେ ଚିକିତ୍ସା କରିବା ଆବଶ୍ୟକ ହୁଏ । ଗର୍ଭାବସ୍ଥାରେ ଏହାର ନିରାପତ୍ତା ବିଷୟ ଅସ୍ପଷ୍ଟ ଅଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୧ରେ ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ବର୍ଷର କ୍ରୟ ମୂଲ୍ୟ ୧୫୪ ଆମେରିକୀୟ ଡଲାର ଥିଲା । ସନ ୨୦୧୪ରେଯୁକ୍ତରାଷ୍ଟ୍ର ଆମେରିକାରେ ଏହି ମିଶ୍ରିତ ଔଷଧ ଆପାତ‌ତଃ ସ୍ୱିକୃତୀ ପାଇଥିଲା । ଉପଲବ୍ଧତା ଓ ମହତ୍ୱକୁ ମେଡିସିନ ସାନ୍ସ ଫ୍ରଣ୍ଟିଅର   ସଂସ୍ଥା ସମର୍ଥନ କରିଛି ।
ପରମାନନ୍ଦ ଆଚାର୍ଯ୍ୟ  (୧୮୯୩ - ୧୯୭୧) ଓଡ଼ିଶାର ସର୍ବପ୍ରଥମ ପ୍ରତ୍ନତତ୍ତ୍ୱବିତ ଥିଲେ  । ସେ ଓଡ଼ିଶାର ପୁରାତ‌ତ୍ତ୍ୱ ଉପରେ ଗବେଷଣା ଯୋଗୁ ଉଲ୍ଲେଖନୀୟ ହୋଇଥିଲେ । ୧୯୬୪ ମସିହାରେ ଭାରତର ଚତୁର୍ଥ ନାଗରିକ ସମ୍ମାନ ପଦ୍ମଶ୍ରୀ ପୁରସ୍କାର ତାଙ୍କୁ ଭାରତ ସରକାର ଦେଇଥିଲେ । ଜୀବନୀ ପ୍ରାକ୍ ଜୀବନ ପରମାନନ୍ଦ ଆଚାର୍ଯ୍ୟ ଭାରତର ଓଡ଼ିଶା ପ୍ରଦେଶର ବୈଦ୍ୟପୁର ଗ୍ରାମରେ ଜନ୍ମ ଗ୍ରହଣ କରିଥିଲେ । ଅମର୍ଦା ଏମ.ଇ. ସ୍କୁଲ ଶିକ୍ଷା ଓ ବାରିପଦାରେ ହାଇସ୍କୁଲ ଶିକ୍ଷା ସମାପ୍ତ କରି ସେ କଲିକତା  (ଏବେକାର କୋଲକାତା) ବିଶ୍ୱବିଦ୍ୟାଳ‌ୟରୁ ୧୯୨୩ରେ ସମ୍ମାନ ସ‌ହିତ ଉଦ୍ଭିଦ ବିଜ୍ଞାନରେ ସ୍ନାତକ ହୋଇଥିଲେ  । ବୃତ୍ତିଗତ ଜୀବନ ତଦାନ‌ନ୍ତୀନ ମୟୂରଭଞ୍ଜ ମହାରାଜା ପୂର୍ଣ୍ଣଚନ୍ଦ୍ର ଭଞ୍ଜଦେଓଙ୍କ ଉପଦେଶ ଅନୁସାରେ ସେ ମାସ୍ଟର ଡିଗ୍ରୀ ପଢ଼ିବା ତ୍ୟାଗ କରି ବିଖ୍ୟାତ ପ୍ରତ୍ନତ‌ତ୍ତ୍ୱବିତ୍ ରାଏ ବାହାଦୂର ରାମ‌ପ୍ରସାଦ ଚାନ୍ଦଙ୍କର ଟିମ୍‌ରେ ସନ ୧୯୨୪ରେ ଯୋଗ ଦେଲେ । ପୁରାତ‌ତ୍ତ୍ୱ ବିଷୟରେ ତାଙ୍କର କୌଣସି ଔପଚାରିକ ଶିକ୍ଷା ନ ଥିଲେ ମଧ୍ୟ ମୟୂରଭଞ୍ଜ ରାଜ୍ୟ ସ୍ଥାପିତ ପ୍ରତ୍ନତ‌ତ୍ତ୍ୱ ବିଭାଗରେ ସେ ସନ ୧୯୨୫ରେ ଯୋଗଦାନ କଲେ ଓ ଛାତ୍ର ଭାବରେ ଡିପାର୍ଟମେଣ୍ଟରେ ରହିଲେ । ତାଙ୍କର ପ୍ରଥମ କାର୍ଯ୍ୟ ସ୍ଥଳ ଥିଲା ଖିଚିଂ ଓ କୀଚକେଶ୍ୱରୀ ମନ୍ଦିରର ରକ୍ଷଣାବେକ୍ଷଣ କାମ ହାତକୁ ନେଇଥିଲେ । ଏହାପରେ ସେ ପାହାଡ଼ପୁରରେ  (ବର୍ତ୍ତମାନ ବଙ୍ଗଳାଦେଶରେ ) ପ୍ରତ୍ନତତ୍ତ୍ୱ ବାବଦରେ ଅଧିକ ପ୍ରଶିକ୍ଷଣ ଲାଭ କରିଥିଲେ  । ସେଠାରୁ ଫେରି ସେ ଖିଚିଂ ପାଖାପାଖି ଅଞ୍ଚଳରେ ଖନନ କରି ଅନେକ ମଧ୍ୟଯୁଗୀୟ ପୁରାତନ ମୂର୍ତ୍ତୀ ଉଦ୍ଧାର କରିଥିଲେ । ସେସବୁ ମୂର୍ତ୍ତୀକୁ ନେଇ ଖିଚିଂ ସଂଗ୍ରହାଳୟ ଆରମ୍ଭ କରାଯାଇଥିଲା । ୧୯୨୮ରେ ସେ ସେହି ସଂଗ୍ରହାଳୟର ମୁଖ୍ୟ ବରିଷ୍ଠ ପ୍ରତ୍ନତତ୍ତ୍ୱବିତ ଭାବରେ ନିଯୁକ୍ତ ହୋଇଥିଲେ । ୧୯୩୦ ମସିହାରେ ମହାରାଜା ପୂର୍ଣ୍ଣଚନ୍ଦ୍ର ଭଞ୍ଜଦେଓଙ୍କ ନିର୍ଦ୍ଦେଶରେ ସେ ହରିହରପୁର ପ୍ରାସାଦର ପୁନରୁଦ୍ଧାର ଦାୟିତ୍ୱ ନେଇଥିଲେ । ୧୯୪୯ ମସିହାରେ ମୟୁରଭଞ୍ଜ ରାଜ୍ୟ ଓଡ଼ିଶା ସହିତ ବିଲୟ ହେବାପରେ, ପରମାନନ୍ଦ ରେଭେନ୍ସା ମହାବିଦ୍ୟାଳୟରେ ଥିବା ରାଜ୍ୟ ପ୍ରତ୍ନତତ୍ତ୍ୱ ବିଭାଗର ଅଧିକ୍ଷକ ଭାବରେ ନିଯୁକ୍ତ ହୋଇଥିଲେ ଓ ୧୯୫୦ରେ ସେହି ପଦବୀରୁ ଅବସର ଗ୍ରହଣ କରିଥିଲେ । ଅବସର ପରେ ସେ ଓଡ଼ିଶା ରାଜ୍ୟ ସଂଗ୍ରହାଳୟର ଅଧିକ୍ଷକ ଦାୟିତ୍ୱ ନେଇଥିଲେ । ୧୯୫୫ରେ ସେ ପୁନର୍ବାର ରାଜ୍ୟ ପ୍ରତ୍ନତତ୍ତ୍ୱ ବିଭାଗର ଅଧିକ୍ଷକ ଦାୟିତ୍ୱ ଗ୍ରହଣ କରିଥିଲେ ।